Kannada-LLM-Labs/Wikipedia-Kn huggingface dataset:
ಆಧುನಿಕ ಆಂಗ್ಲ ಸಾಹಿತ್ಯ

ಆಧುನಿಕವಾದ ಅಥವಾ ಆಧುನಿಕ ಸಾಹಿತ್ಯವೂ ಯುರೋಪ್ ಮತ್ತು ಉತ್ತರ ಅಮೇರಿಕಾದಲ್ಲಿ ೧೯ನೇ ಶತಮಾನದ ಆಂತ್ಯಕ್ಕೆ ಹಾಗೂ ೨೦ನೇಶತಮಾನದ ಫ್ರಾರಂಭದಲ್ಲಿ ಉಗಮವಾಯಿತು.ಆಧುನಿಕವಾದವು ಉದ್ದೇಶಪೂರ್ವಕವಾಗಿ ಸಾಂಪ್ರದಾಯಿಕ ಕಾವ್ಯಶೈಲಿಯಿಂದ ಹೊರಗುಳಿಯಿತು.ಆಧುನಿಕ ಬರಹಗಾರರು ಸಾಹಿತ್ಯಿಕ ಅಭಿವ್ಯಕ್ತಿ ಮತ್ತು ಬಗೆಗಳಲ್ಲಿ ಹೊಸ ಪ್ರಯೋಗಗಳನ್ನು ಕೈಗೊಳ್ಳುವುದರ ಮೂಲಕ 'ɛzra pound' ರ 'make it new' ಎಂಬ ತತ್ವಕ್ಕೆ ಆಂಟಿಕೊಂಡರು ಅಥವಾ ಆಯ್ಕೆಮಾಡಿಕೊಂಡರು.ಆಧುನಿಕ ಸಾಹಿತ್ಯ ಚಳುವಳಿಯೂ ಸಾಂಪ್ರಾದಾಯಿಕ ಮಾದರಿ ಪ್ರಾತಿನಿಧಿಕತ್ವದಿಂದ ಹೊರಬರುವ ಮತ್ತು ಹೊಸ ಸಂವೇದನಾ ಶಕ್ತಿಯನ್ನು ಅಭಿವ್ಯಕ್ತಪಡಿಸುವ ಪರಿಜ್ಞಾನಯುಕ್ತ ಆಕಾಂಕ್ಷೆ. ಪ್ರಥಮ ಮಹಾಯುದ್ದದಿಂದುಂಟಾದ ಭೀಕರ ಪರಿಣಾಮಗಳಿಂದಾಗಿ ಸಮಾಜದ ಬಗೆಗಿನ ಪೂರ್ವಕಲ್ಪನೆಗಳು ಬದಲಾಗುವುದರ ಜೊತೆಗೆ ಹೊಸಕಲ್ಪನೆಗಳು ಸೃಷ್ಟಿಯಾದವು.ಚಿಂತಕ ಸಿಗ್ಮಂಡ್ ಫ್ರಾಯ್ಡ್ ಮಾನವಕುಲದ ತಾರ್ಕಿಕತೆಯನ್ನು ಪ್ರಶ್ನಿಸಿದರು.   ಪೀಠಿಕೆ                                                                 
೧೮೮೦ ರಿಂದ ಹಿಂದಿನ ಜ್ಞಾನದ ಬೆಳಕಿನಲ್ಲಿ ಸಮಕಾಲೀನ ತಂತ್ರಗಳನ್ನು ಪರಿಷ್ಕರಿಸುವ ಬದಲಾಗಿ ಹಳೆಯ ತಂತ್ರಗಳನ್ನು ಬದಿಗಿರಿಸುವ ಪ್ರಯತ್ನ ಉಂಟಾಯಿತು.ಸಿಗ್ಮಂಡ್ ಫ್ರಾಯ್ಡ[೧೮೫೬-೧೯೩೯] ಮತ್ತು ಅರ್ನಸ್ಟ ಮ್ಯಾಕ್[೧೮೩೮-೧೯೧೬] ಇವರ ಸಿದ್ಧಾಂತಗಳು ಆಧುನಿಕ ಸಾಹಿತ್ಯದ ಮೇಲೆ ಮುಖ್ಯವಾಗಿ ಪರಿಣಾಮ ಭೀರಿದವು.ಮ್ಯಾಕ್ ತನ್ನ  'The Science of Mechanics'[1883]ಎಂಬ ಕೃತಿಯಲ್ಲಿ ಮನಸ್ಸು ಒಂದು ಮೂಲಭೂತವಾದ ವಿನ್ಯಾಸವನ್ನು ಹೊಂದಿದೆ ಮತ್ತು ವಿಷಯಾತ್ಮಕ ಅನುಭವ ಮನಸ್ಸಿನ ವಿವಿಧ ಭಾಗಗಳ ಪರಸ್ಪರ ಅನ್ಯೂನ್ಯಕ್ರಿಯೆಯ ಮೇಲೆ ಆಧಾರಿತವಾಗಿದೆ ಎಂಬ ವಾದವನ್ನು ಮಂಡಿಸಿದನು. ಫ್ರಾಯ್ಡ್ ನ ಪ್ರಮುಖ ಕೃತಿ 'Studies of Hysteria'[1895]ಈ ಕೃತಿಯಲ್ಲಿ ವಿವರಿಸಿದಂತೆ ಈತನ ಪ್ರಕಾರ ಎಲ್ಲ ವಿಷಯಗಳ ನೈಜತೆಯೂ ಹೊರಜಗತ್ತಿನ ದೃಷ್ಟಿಯಲ್ಲಿ ಗುರಿ ಹಾಗೂ ಸಹಜ ಪ್ರವೃತ್ತಿ ಆಧಾರಿತವಾಗಿರುತ್ತವೆ.ಅರ್ನಸ್ಟ ಮ್ಯಾಕ್ ವಿಜ್ಞಾನಿ ಹಾಗೂ ತತ್ವಜ್ಞಾನಿಯಾದ ಈತನು ಐಸ್ಯಾಕ್ ನ್ಯೂಟನ್ ಹಾಗೂ ಐನ್ ಸ್ಟೈನನ ಸಾಪೇಕ್ಷಸಿದ್ಧಾಂತದ ವಿಮರ್ಶೆಯ ಮೂಲಕ ತಾರ್ಕಿಕ ಸ್ಪಷ್ಟತೆಯ ಮೇಲೆ ಗಾಢ ಪ್ರಭಾವ ಭೀರಿದನು.
ಮೊದಲು ಹಲವು ಜನರ ನಂಬಿಕೆಯಂತೆ ಬಾಹ್ಯ ಮತ್ತು ಖಚಿತವಾದ ನೈಜತೆ ವ್ಯಕ್ತಿಯನ್ನು ಪ್ರೇರೆಪಿಸುತ್ತದೆ ಉದಾಹರಣೆಗೆ ಜಾನ್ ಲಾಕ್[೧೬೩೨-೧೭೦೪]ನ [ An Essay Concerning Human Understanding][1690] ಈತನ ಪ್ರಾಯೋಗಿಕವಾದದಲ್ಲಿ [Empiricism] ನ ಪ್ರಾರಂಭದಲ್ಲಿ ಮನಸ್ಸು ಸ್ವಚ್ಛ ಹಾಗೂ ಒಂದು ಖಾಲಿ ಹಾಳೆ ಎಂದು ಹೇಳುತ್ತಾನೆ.ಫ್ರಾಯ್ಡನ ಅಧ್ಯಯನದ ವಿವರಣೆಯಂತೆ ಅಪರಿಜ್ಞಾನಯುಕ್ತ ಮನಸ್ಸು ಮೂಲ ಪ್ರೇರಣೆಗಳಿಂದ ಮತ್ತು ಅವುಗಳನ್ನು ಸರಿಯಾಗಿಸುವ ಉದ್ದೇಶಿತ ನಿರ್ಬಂದಗಳಿಂದ ಕೂಡಿರುತ್ತದೆ.ಈ ಎರಡು ಅಂಶಗಳನ್ನು Carl Jung [1875-1961]ನ ಸಾಮೂಹಿಕ ಅಪರಿಜ್ಞಾನ ಮತ್ತು ಪರಜ್ಞಾನಯುಕ್ತ ಮನಸ್ಸು ಒಳಗೊಂಡಿರುತ್ತದೆ. Charles Darwin ನ ಸಿದ್ಧಾಂತ,ಮತ್ತು ಅರಿಸ್ಟಾಟಲ್ ನ ಪರಿಕಲ್ಪನೆಯಾದ 'ಮನುಷ್ಯ ಒಂದು ಜೀವಿ ' ಎಂಬುದನ್ನು ಪುನಃಸ್ಥಾಪಿಸಿತು.Jung ನ ಸಲಹೆಯಂತೆ ಮಾನವನ ಮೂಲ ಪ್ರೇರಣೆಗಳು, ಹುಡುಗಾಟದ ಅಥವಾ ಅಜ್ಞಾನದ ಉತ್ಪನ್ನವಲ್ಲ,ಅದರೆ ಅದಕ್ಕೆ ಬದಲಾಗಿ ಅವುಗಳು ಮನುಷ್ಯ ಜೀವಿಯ ಮೂಲ ಸ್ವಭಾವದಿಂದ ಬಂದಿವೆ.
Friedrich Nietzsche ಯೂ ಒಬ್ಬ ಆಧುನಿಕವಾದಿ ಈತನ ಮನೋವೈಜ್ಞಾನಿಕ ವಿಶ್ಲೇಷಣೆಯಂತೆ ಅಧಿಕಾರದ ದಾಹವೂ ಸತ್ಯ ಅಥವಾ ವಸ್ತುಗಳಿಗಿಂತ ಮುಖ್ಯವಾದದ್ದು.ಮತ್ತೊಂದು ಕಡೆ Henri Bergson[1859-1941] ನು ವೈಜ್ಞಾನಿಕ ಸಮಯ ಮತ್ತು ನೇರವಾದ, ವಿಷಯಾತ್ಮಕ ,ಕಾಲಕ್ಕೆ ತಕ್ಕ ಮಾನವನ ಅನುಭವಗಳ ನಡುವಿನ ವ್ಯತ್ಯಾಸಕ್ಕೆ ಒತ್ತನ್ನು ನೀಡಿದನು. ಈತನ ಕೃತಿಯಾದ 'Work on Time and Conciouness' ೨೦ನೇ ಶತಮಾನದ ಕಾದಂಬರಿಕಾರರ ಮೇಲೆ ಪರಿಣಾಮ ಭೀರಿತು,ಅದರಲ್ಲೂ ಯಾವ ಕಾದಂಬರಿಕಾರರು ತಮ್ಮ ಕಾದಂಬರಿಗಳಲ್ಲಿ ಪ್ರಜ್ಞಾಪ್ರವಾಹ ತಂತ್ರವನ್ನು ಬಳಸಿದ್ದರೊ ಉದಾಹರಣೆಗೆ,Dorothy Richardson's Pointed Roofs[1915],James Joyce's,Ulysses[1922],Virginia Woolf's[1882-1941]Mrs, Dalloway[1925],To the Lighthouse[1927] ಅದರ ಜೊತೆಗೆ Bergson ರ ತತ್ವಜ್ಞಾನವಾದ ಜೀವಚೈತನ್ಯ ,ಜೀವನದ ಒತ್ತಡ ಮುಖ್ಯವಾದದ್ದು ಮತ್ತು ಇದು ಎಲ್ಲದರಲ್ಲೂ ಸಹ ಒಂದು ರೀತಿಯ ಸೃಜನಾತ್ಮಕ ವಿಕಸನವನ್ನು ತಂದಿತು.ಭೌದ್ಧಿಕ ಪ್ರಾಮುಖ್ಯತೆಯನ್ನು ನಿರಾಕರಿಸದೆ,ಈತನ ತತ್ವಜ್ಞಾನವು ಸಹಜತೆಗೆ ಒಂದು ಉತ್ತಮ ಸ್ಥಾನ ಕಲ್ಪಿಸಿತು.ಈ ಎಲ್ಲಾ ಚಿಂತಕರು ವಿಕ್ಟೋರಿಯನ್ ಚಿಂತಕರ ಮೇಲಿನ ಅಪನಂಬಿಕೆಯಿಂದ ಒಂದುಗೂಡಿದ್ದರು.
ಸಾಹಿತ್ಯ
ಆಶ್ರಮ

ಸಾಂಪ್ರದಾಯಿಕವಾಗಿ, ಅಶ್ರಮವು ಒಂದು ಆಧ್ಯಾತ್ಮಿಕ ವಿರಕ್ತಗೃಹ ಅಥವಾ ಬಿಡದಿ. ಜೊತೆಗೆ, ಇಂದು ಆಶ್ರಮ ಪದವು ಹಲವುವೇಳೆ ಯೋಗ, ಸಂಗೀತ ಅಧ್ಯಯನ ಅಥವಾ ಧಾರ್ಮಿಕ ಬೋಧನೆಯಂತಹ ಭಾರತೀಯ ಸಾಂಸ್ಕೃತಿಕ ಚಟುವಟಿಕೆಯ ಸ್ಥಾನವನ್ನು ಸೂಚಿಸುತ್ತದೆ. ಆಶ್ರಮ ಶಬ್ದವು ಸಂಸ್ಕೃತ ಮೂಲ ಶ್ರಮ ಅಂದರೆ ಹಿಂದೂ ಧರ್ಮದಲ್ಲಿ ಜೀವನದ ಕೇಂದ್ರ ಗುರಿಯಾದ ಮೋಕ್ಷದೆಡೆಗೆ ಪ್ರಯತ್ನ ಮಾಡುವುದು ಅದರಿಂದ ಬರುತ್ತದೆ.
ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಸಾಧು

ಹಿಂದೂ ಧರ್ಮದಲ್ಲಿ, ಸಾಧುವು ಒಬ್ಬ ಧಾರ್ಮಿಕ ತಪಸ್ವಿ ಅಥವಾ ಪವಿತ್ರ ವ್ಯಕ್ತಿ. ಸಾಧುಗಳಲ್ಲಿ ಬಹುಪಾಲು ಯೋಗಿಗಳಾದರೂ, ಎಲ್ಲ ಯೋಗಿಗಳು ಸಾಧುಗಳಲ್ಲ. ಸಾಧುವು ಧ್ಯಾನ ಹಾಗೂ ಬ್ರಹ್ಮದ ಚಿಂತನೆಯ ಮೂಲಕ ಕೇವಲ ನಾಲ್ಕನೇ ಹಾಗೂ ಕೊನೆಯ ಆಶ್ರಮವಾದ ಮೋಕ್ಷವನ್ನು ಸಾಧಿಸುವುದಕ್ಕೆ ಸಮರ್ಪಿತವಾಗಿರುತ್ತಾನೆ.

ವೈರಾಗ್ಯ
ಯೋಗಿ

ಯೋಗಿಯು ಯೋಗದ ಅಭ್ಯಾಸ ಮಾಡುವವನು. ಯೋಗಿ ಪದವನ್ನು ನಿರ್ದಿಷ್ಟವಾಗಿ ಸಿದ್ಧರು ಮತ್ತು ವಿಶಾಲವಾಗಿ ಹಿಂದೂ ಧರ್ಮ, ಬೌದ್ಧ ಧರ್ಮ, ಹಾಗು ಜೈನ ಧರ್ಮವನ್ನು ಒಳಗೊಂಡಂತೆ ಅನೇಕ ಭಾರತೀಯ ಧರ್ಮಗಳಲ್ಲಿ ಧ್ಯಾನದ ತಪಸ್ವಿ ಅಭ್ಯಾಸಿಗಳನ್ನು ಸೂಚಿಸಲೂ ಬಳಸಲಾಗುತ್ತದೆ. ಪುರಾಣಗಳ ಶಾಸ್ತ್ರೀಯ ಸಂಸ್ಕೃತದಲ್ಲಿ, ಯೋಗಿ ಶಬ್ದವು ಮೂಲತಃ ನಿರ್ದಿಷ್ಟವಾಗಿ ಯೋಗದ ಪುರುಷ ಅಭ್ಯಾಸಿಯನ್ನು ಸೂಚಿಸುತ್ತಿತ್ತು.

ವೈರಾಗ್ಯ
ಹಿಂದೂ ಧರ್ಮ
ಹಿಂದೂ ಋಷಿಗಳು
ಹಿಂದೂ ಕ್ರಿಯಾವಿಧಿಗಳು
ಜಿ. ಪಿ. ಪೋರವಾಲ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯ, ಸಿಂದಗಿ, ಬಿಜಾಪುರ

ಜಿ. ಪಿ. ಪೋರವಾಲ ಕಲಾ, ವಾಣಿಜ್ಯ ಮತ್ತು ವಿಜ್ಞಾನ ಮಹಾವಿದ್ಯಾಲಯವು  ಬಿಜಾಪುರ ಜಿಲ್ಲೆಯ ಸಿಂದಗಿ ನಗರದಲ್ಲಿ ಇದ್ದು ತಾಲ್ಲೂಕಿನ ಜನತೆಗೆ ಉತ್ತಮ ಶಿಕ್ಷಣ ನೀಡುತ್ತಿದೆ.

ಶೈಕ್ಷಣಿಕ ಸಂಸ್ಥೆಗಳು
ಹಣಮಸಾಗರ, ರಾಮದುರ್ಗ

ಹಣಮಸಾಗರ ಗ್ರಾಮವು ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ರಾಮದುರ್ಗ ತಾಲ್ಲೂಕಿನಲ್ಲಿದೆ.

ಭೌಗೋಳಿಕ

ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x  ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

ಹವಾಮಾನ

 ಬೆಸಿಗೆ-ಚಳಿಗಾಲದಲ್ಲಿ ಹವಾಗುಣವು  ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು  ಉಷ್ಣತೆ ಅಂದರೆ ೪೨.೭ ಡಿಗ್ರಿವರೆಗೆ(ಎಪ್ರೀಲನಲ್ಲಿ) , ಅತೀ ಕಡಿಮೆ ಅಂದರೆ ೯.೫ ಡಿಗ್ರಿ ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 

 ಬೇಸಿಗೆಕಾಲ - ೩೫°C-೪೨°C ಡಿಗ್ರಿ ಸೆಲ್ಸಿಯಸ್

 ಚಳಿಗಾಲ ಮತ್ತು 

 ಮಳೆಗಾಲ -  ೧೮°C-೨೮°C ಡಿಗ್ರಿ ಸೆಲ್ಸಿಯಸ್.

 ಮಳೆ - ಪ್ರತಿ ವರ್ಷ ಮಳೆ ೩೦೦ - ೬೦೦ಮಿಮಿ ಗಳಸ್ಟು ಆಗಿರುತ್ತದೆ.

 ಗಾಳಿ -ಗಾಳಿ ವೇಗ  ೧೮.೨ ಕಿಮಿ/ಗಂ (ಜೂನ), ೧೯.೬ ಕಿಮಿ/ಗಂ (ಜುಲೈ)ಹಾಗೂ  ೧೭.೫ ಕಿಮಿ/ಗಂ (ಅಗಸ್ಟ್) ಇರುತ್ತದೆ.

ಜನಸಂಖ್ಯೆ

ಸಾಂಸ್ಕೃತಿಕ

ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ,, ಸೇಂಗಾ ಚಟ್ನಿ,, ಎಣ್ಣಿ  ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.

ಕಲೆ ಮತ್ತು ಸಂಸ್ಕೃತಿ

ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು  ಒಳಗೊಂಡಿದೆ. ಪುರುಷರು  ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.

ಧರ್ಮ

ಗ್ರಾಮದಲ್ಲಿ  ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.

ಭಾಷೆ

ಗ್ರಾಮದ  ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ  ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.

ಮಸೀದಿ

ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ

ಗ್ರಾಮದ  ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಕೃಷಿ ಮತ್ತು ತೋಟಗಾರಿಕೆ

ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ  ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.

ಆರ್ಥಿಕತೆ

ಗ್ರಾಮದಲ್ಲಿ  ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.

ಉದ್ಯೋಗ

ಗ್ರಾಮದಲ್ಲಿ  ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ  ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.

ಬೆಳೆ

ಆಹಾರ ಬೆಳೆಗಳು

ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ , ಕಡಲೆ, ತೊಗರಿ, ಹೆಸರು ಮತ್ತು  ಕಡಲೆ ಇತ್ಯಾದಿ

ವಾಣಿಜ್ಯ  ಬೆಳೆಗಳು

ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ,  ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.

ತರಕಾರಿ ಬೆಳೆಗಳು

ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು  ಕೊತಂಬರಿ ಇತ್ಯಾದಿ.

ಸಸ್ಯ

ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು  ಅರಳಿ ಮರ ಇತ್ಯಾದಿ.

ಪ್ರಾಣಿ

ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.

ಹಬ್ಬ

ಪ್ರತಿವರ್ಷ  ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ   ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.

ಸಾಕ್ಷರತೆ

ಗ್ರಾಮದ  ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ  ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.

ಕರ್ನಾಟಕ

ಕರ್ನಾಟಕ ರಾಜ್ಯದ ಗ್ರಾಮಗಳು
ದರ್ವಾಜಾ

ದರ್ವಾಜಾ ಇದು ತುರ್ಕ್ಮೆನಿಸ್ತಾನ್ ದೇಶದ ಒಂದು ಹಳ್ಳಿ,ಇದು ಕಾರಕುಮ್ ಮರುಭುಮಿ ಅಲ್ಲಿ ಇದೆ, ರಾಜಧಾನಿ ಆದ ಅಸ್ಘಬಾತ್ ಇಂದ ೨೬೦ ಕಿ.ಮಿ ದೂರದಲ್ಲಿದೆ.
                         
 :

ನಿಸರ್ಗಾನಿಲ 

ಈ ದರ್ವಾಜಾ ಪ್ರದೇಶ ನೈಸರ್ಗಿಕ ಅನಿಲ ಸಮೃದ್ಧವಾಗಿದೆ. ೧೯೭೧ ರಲ್ಲಿ ಗಣಿ ತೊಡುವಾಗ, ಸೋವಿಯತ್ ಭೂವಿಜ್ಞಾನಿಗಳಿಗೆ ನೈಸರ್ಗಿಕ ಅನಿಲ ತುಂಬಿದ ನೆಲಬಾವಿ ಸಿಕ್ಕಿತು.  ಅದು ೭೦ ಮೀಟರ್ ವ್ಯಾಸ ಹೊಂದಿದೆ .ವಿಷಕಾರಿ ಅನಿಲ ವಿಸರ್ಜನೆ ತಪ್ಪಿಸಲು, ಭೂಗರ್ಭಶಾಸ್ತ್ರಜ್ಞರು ಬೆಂಕಿ ಹಚ್ಚಿದರು,ಕೆಲವೆ ದಿನಗಲ್ಲಿ ಎಲ್ಲ ಅನಿಲ ಅರಿಹೊಗಿ ಬೆ೦ಕಿ ಆರಿಹೊಗುವುದೆ೦ದು ಅ೦ದುಕೊ೦ಡರು ಆದರೆ ಅದು ಇವತ್ತಿನ ತನಕ ಬೆನ್ಕಿ ಉರಿಯುತ್ತಲೆ ಇದೆ,ಪ್ರತಿ ವರ್ಷ ಸಾವಿರರು ಪರ್ಯಟಕರು ಇದನ್ನು ನೋಡಲು ಬರುತ್ತಾರೆ .

ತುರ್ಕ್‍ಮೇನಿಸ್ತಾನ
ಭೈರವ

ಭೈರವನು ವಿನಾಶಕ್ಕೆ ಸಂಬಂಧಿಸಿದ ಶಿವನ ಉಗ್ರ ಅಭಿವ್ಯಕ್ತಿ. ನೇಪಾಳ, ರಾಜಸ್ಥಾನ, ಕರ್ನಾಟಕ, ತಮಿಳುನಾಡು ಮತ್ತು ಉತ್ತರಾಖಂಡದಲ್ಲಿ ಅವನು ಅತ್ಯಂತ ಪ್ರಮುಖ ದೇವತೆಗಳಲ್ಲಿ ಒಬ್ಬನು, ಮತ್ತು ಅವನು ಹಿಂದೂ ಪುರಾಣದಲ್ಲಿ ಹುಟ್ಟಿದವನು ಮತ್ತು ಹಿಂದೂಗಳು, ಬೌದ್ಧರು ಹಾಗು ಜೈನರಿಗೆ ಸಮಾನವಾಗಿ ಪವಿತ್ರನಾಗಿದ್ದಾನೆ. ಭೈರವನ ಮೂಲವನ್ನು ಶಿವ ಪುರಾಣದಲ್ಲಿ ವಿವರಿಸಲಾದ ಬ್ರಹ್ಮ ಮತ್ತು ವಿಷ್ಣುವಿನ ನಡುವಿನ ಸಂಭಾಷಣೆಗೆ ಗುರುತಿಸಬಹುದಾಗಿದೆ ಮತ್ತು ಇದರಲ್ಲಿ ವಿಷ್ಣುವು ಬ್ರಹ್ಮನಿಗೆ ಬ್ರಹ್ಮಾಂಡದ ಸರ್ವೋಚ್ಚ ಸೃಷ್ಟಿಕರ್ತನು ಯಾರೆಂದು ಕೇಳುತ್ತಾನೆ.

ಹಿಂದೂ ದೇವತೆಗಳು
ಗಾಣಪತ್ಯ

ಗಾಣಪತ್ಯ ಸಗುಣ ಬ್ರಹ್ಮನ್ ಆಗಿ ಗಣೇಶನನ್ನು ಪೂಜಿಸುವ ಹಿಂದೂ ಧರ್ಮದ ಒಂದು ಪಂಥ. ಗಣೇಶನ ಪೂಜೆಯನ್ನು ಇತರ ದೇವತೆಗಳ ಪೂಜೆಯ ಜೊತೆಗೆ ಪೂರಕವೆಂದು ಪರಿಗಣಿಸಲಾಗುತ್ತದೆ. ಎಲ್ಲ ಪಂಥಗಳ ಹಿಂದೂಗಳು ಪ್ರಾರ್ಥನೆಗಳು, ಪ್ರಮುಖ ಕಾರ್ಯಗಳು, ಮತ್ತು ಧಾರ್ಮಿಕ ಸಮಾರಂಭಗಳನ್ನು ಗಣೇಶನ ಆವಾಹನೆಯೊಂದಿಗೆ ಪ್ರಾರಂಭಿಸುತ್ತಾರೆ.

ಹಿಂದೂ ಪಂಥಗಳು
ಸೌರ

ಸೌರ ವೈದಿಕ ಸಂಪ್ರದಾಯವಾಗಿ ಹುಟ್ಟಿಕೊಂಡ ಹಿಂದೂ ಧರ್ಮದ ಒಂದು ಮತ ಹಾಗು ಪಂಥ. ಸೌರ ಆರಾಧನೆಯ ಅನುಯಾಯಿಗಳು ಸೂರ್ಯನನ್ನು ಸಗುಣ ಬ್ರಹ್ಮನ್ ಆಗಿ ಪೂಜಿಸುತ್ತಾರೆ. ಪ್ರಸಕ್ತದಲ್ಲಿ ಸೌರರು ಬಹಳ ಸಣ್ಣ ಚಳುವಳಿಯಾಗಿದ್ದಾರೆ, ವೈಷ್ಣವ ಪಂಥ ಅಥವಾ ಶೈವ ಪಂಥದಂತಹ ಇತರ ದೊಡ್ಡ ಪಂಥಗಳಿಗಿಂತ ಹೆಚ್ಚು ಚಿಕ್ಕದು.

ಹಿಂದೂ ಪಂಥಗಳು
ಇಸ್ಕಾನ್

ಇಸ್ಕಾನ್ ಒಂದು ಹಿಂದೂ ಗೌಡೀಯ ವೈಷ್ಣವ ಧಾರ್ಮಿಕ ಸಂಸ್ಥೆ. ಅದನ್ನು ೧೯೬೬ರಲ್ಲಿ ನ್ಯೂ ಯಾರ್ಕ್ ನಗರದಲ್ಲಿ ಎ. ಸಿ. ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದರಿಂದ ಸ್ಥಾಪಿಸಲಾಯಿತು. ಅದರ ಮೂಲ ನಂಬಿಕೆಗಳು ಆದ್ಯತೆಯ ಸಾಂಪ್ರದಾಯಿಕ ಭಾರತೀಯ ಧರ್ಮಗ್ರಂಥಗಳ ಮೇಲೆ ಆಧಾರಿತವಾಗಿವೆ, ವಿಶೇಷವಾಗಿ ಭಗವದ್ಗೀತೆ ಹಾಗು ಭಾಗವತ ಪುರಾಣ.
ಹಿಂದೂ ಚಳುವಳಿಗಳು ಮತ್ತು ಸಂಸ್ಥೆಗಳು
ಕರ್ನಾಟಕ ಲೋಕಸಭಾ ಚುನಾವಣೆ, ೨೦೧೪



2014ರ ಲೋಕಸಭಾ ಚುನಾವಣೆ 

 18-4-2014 ಮತದಾನ 17-4-2014ಶೇ ಮತದಾನ
ಕರ್ನಾಟಕ 19-4-2014 
ಒಟ್ಟು ಮತದಾರರು; 4,61,71, 126  
ಪುರುಷರು - 235,55883;
ಮಹಿಳೆಯರು - 2,26,12,886
ಇತರೆ - 3,957;

2018 ರ ಲೋಕಸಭಾ ಉಪಚುನಾವಣೆ

ರಾಜ್ಯದ ಮೂರು ಲೋಕಸಭೆ ಹಾಗೂ ಎರಡು ವಿಧಾನಸಭಾ ಕ್ಷೇತ್ರಗಳ ಉಪಚುನಾವಣೆಯನ್ನು ನವೆಂಬರ್ 3,2018 ರಂದು ನಡೆಸುವುದಾಗಿ 06 ಅಕ್ಟೋಬರ್ 2018ರಂದು ಚುನಾವಣಾ ಆಯೋಗ ತಿಳಿಸಿತು. ಸೂಚನೆಯ ಘೋಷಣೆ- 9-10-2018; ನಾಮನಿರ್ದೇಶನಕ್ಕೆ ಕೊನೆಯ ದಿನ 16-10-2018; ವಾಪಸಾತಿಗೆ ಕೊನೆಯ ದಿನ 20-10-2018;ಎಣಿಕೆ,6-11-2018ರಂದು.
ಲೋಕಸಭೆ ಕ್ಷೇತ್ರಗಳು:
 ಶಿವಮೊಗ್ಗ :(ಬಿಜೆಪಿಯ ಬಿ.ಎಸ್.ಯಡಿಯೂರಪ್ಪ ಲೋಕಸಭಾ ಸದಸ್ಯತ್ವಕ್ಕೆ ರಾಜೀನಾಮೆ),
 ಬಳ್ಳಾರಿ (ಶ್ರೀರಾಮುಲು ಲೋಕಸಭಾ ಸದಸ್ಯತ್ವಕ್ಕೆ ರಾಜೀನಾಮೆ)
 ಮಂಡ್ಯ (ಜಾತ್ಯತೀತ ಜನತಾದಳದ ಸಿ.ಎಸ್.ಪುಟ್ಟರಾಜು ಲೋಕಸಭಾ ಸದಸ್ಯತ್ವಕ್ಕೆ ರಾಜೀನಾಮೆ)

ಸದಸ್ಯರ ಪಟ್ಟಿ

ನೋಡಿ 
ಕರ್ನಾಟಕ ಲೋಕಸಭಾ ಚುನಾವಣೆ, ೨೦೦೯
೨೦೧೪ ಭಾರತದ ಸಾರ್ವತ್ರಿಕ ಲೋಕಸಭಾ ಚುನಾವಣೆ ಮತ್ತು ಫಲಿತಾಂಶ
ಕರ್ನಾಟಕದ ೨೦೦೯-೨೦೧೪ ಲೋಕಸಭಾ ಸದಸ್ಯರು
ಭಾರತದ ಮುಖ್ಯಮಂತ್ರಿಗಳು 
ಭಾರತ
ಭಾರತೀಯ ಜನತಾಪಕ್ಷ
ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
ಲೋಕಸಭೆ

ಆಧಾರ 
೧.ಚುನಾವಣೆ ಆಯೋಗ; 
೨.ಸುದ್ದಿ ಮಾದ್ಯಮ

<noinclude>

ಚುನಾವಣೆ
ಕರ್ನಾಟಕ
ಕರ್ನಾಟಕ ರಾಜ್ಯದ ರಾಜಕೀಯ
ಪ್ರಾಯೋಪವೇಶ

ಪ್ರಾಯೋಪವೇಶ (ಅಕ್ಷರಶಃ ನಿರಶನದ ಮೂಲಕ ಸಾಯಲು ಸಂಕಲ್ಪಿಸುವುದು) ಯಾವುದೇ ಬಯಕೆ ಅಥವಾ ಆಕಾಂಕ್ಷೆ, ಮತ್ತು ಜೀವನದಲ್ಲಿ ಯಾವುದೇ ಜವಬ್ದಾರಿಗಳು ಇರದ ಒಬ್ಬ ವ್ಯಕ್ತಿಯ ನಿರಶನದ ಮೂಲಕ ಆತ್ಮಹತ್ಯೆಯನ್ನು ಸೂಚಿಸುವ ಹಿಂದೂ ಧರ್ಮದಲ್ಲಿನ ಒಂದು ಅಭ್ಯಾಸ. ಅದನ್ನು ಮುಕ್ತಾಯದ ಘಟ್ಟದ ರೋಗ ಅಥವಾ ಭಾರಿ ಅಂಗವೈಕಲ್ಯದ ಪ್ರಕರಣಗಳಲ್ಲೂ ಅನುಮತಿಸಲಾಗುತ್ತದೆ. ಸಲ್ಲೇಖನ ಎಂದು ಕರೆಯಲಾಗುವ ಇದೇ ರೀತಿಯ ಒಂದು ಅಭ್ಯಾಸ ಜೈನ ಧರ್ಮದಲ್ಲಿದೆ.

ವ್ರತ
ಕಾಮಸೂತ್ರ

ಕಾಮಸೂತ್ರ ವಾತ್ಸಾಯನನಿಂದ ಬರೆಯಲ್ಪಟ್ಟ ಸಂಸ್ಕೃತ ಸಾಹಿತ್ಯದಲ್ಲಿ ಮಾನವನ ಲೈಂಗಿಕ ವರ್ತನೆಯ ಮೇಲಿನ ಪ್ರಮಾಣಿತ ಕೃತಿ ಎಂದು ವ್ಯಾಪಕವಾಗಿ ಪರಿಗಣಿಸಲಾಗಿರುವ ಒಂದು ಪ್ರಾಚೀನ ಭಾರತೀಯ ಹಿಂದೂ ಪಠ್ಯ. ಕೃತಿಯ ಒಂದು ಭಾಗ ಸಂಭೋಗದ ಮೇಲೆ ಪ್ರಾಯೋಗಿಕ ಸಲಹೆಯನ್ನು ಹೊಂದಿದೆ. ಅದು ಹೆಚ್ಚಾಗಿ ಗದ್ಯ ರೂಪದಲ್ಲಿದೆ, ಜೊತೆಗೆ ಅನೇಕ ಸೇರಿಸಲಾದ ಅನುಷ್ಟುಭ ಕಾವ್ಯ ಶ್ಲೋಕಗಳನ್ನು ಹೊಂದಿದೆ.

ಇದು ಬಹುಮಟ್ಟಿಗೆ ಕ್ರಿ ಪೂ ಮೂರನೆ ಶತಮಾನದ ಮಧ್ಯಂತರದಲ್ಲಿ ರಚನೆಯಾಗಿರಬಹುದೆಂಬ ನಂಬಿಕೆಯಿದೆ .. ಇದರಲ್ಲಿ ಗುಪ್ತರ ಬಗ್ಗೆ ಉಲ್ಲೇಖವಿದ್ದು ಗುಪ್ತರ ಕಾಲದ ಧಾರ್ಮಿಕ ಹಾಗೂ ಶಿಲ್ಪಕಲೆಗಳ ಬಗ್ಗೆ ವಿವರ ಇದೆ .. ವಾತ್ಸಾಯನ ಎಂಬ ಹೆಸರಿನ ವಿದ್ವಾಂಸ ಈ ಕೃತಿಯನ್ನ ರಚಿಸಿದ ಎಂದೆ ನಂಬಲಾಗಿದೆ .. ಕಾರಣ ಆತನ ಹೆಸರು ಈ ಕೃತಿಯ ಪರಿವಿಡಿಯಲ್ಲಿ ಇದೆ 
ಹಿಂದೂ ಪಠ್ಯಗಳು
ಅನುಶಾಸನ ಪರ್ವ

ಅನುಶಾಸನ ಪರ್ವ ಅಥವಾ "ಸೂಚನೆಗಳ ಪುಸ್ತಕ" ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹದಿಮೂರನೆಯದು. ಅದು ೨ ಉಪ ಪುಸ್ತಕಗಳು ಮತ್ತು ೧೬೮ ಅಧ್ಯಾಯಗಳನ್ನು ಹೊಂದಿದೆ. ಕೆಲವೊಮ್ಮೆ ಈ ಪರ್ವವನ್ನು "ಉಪದೇಶಗಳ ಪುಸ್ತಕ" ಎಂದು ಕರೆಯಲಾಗುತ್ತದೆ.

ಮಹಾಭಾರತ
ನಿಷ್ಕಾಮ ಕರ್ಮ

ನಿಷ್ಕಾಮ ಕರ್ಮ, ಅಥವಾ ಸ್ವಾರ್ಥರಹಿತ ಕ್ರಿಯೆ ಫಲಗಳು ಅಥವಾ ಪರಿಣಾಮಗಳ ಯಾವುದೇ ನಿರೀಕ್ಷೆ ಇಲ್ಲದೆ ಮಾಡಲಾದ ಕ್ರಿಯೆ, ಮತ್ತು ಇದು ಮೋಕ್ಷಕ್ಕೆ ಕರ್ಮಯೋಗ ಮಾರ್ಗದ ಕೇಂದ್ರ ತತ್ವ, ಮತ್ತು ಇದು ಈಗ ವ್ಯವಹಾರ ನಿರ್ವಹಣೆ, ನಿರ್ವಹಣಾ ಅಧ್ಯಯನಗಳು ಮತ್ತು ಉತ್ತಮ ವ್ಯಾಪಾರ ನೀತಿಗಳನ್ನು ಪ್ರೋತ್ಸಾಹಿಸುವಲ್ಲಿ ಸ್ಥಾನ ಕಂಡುಕೊಂಡಿದೆ. ಅದರ ಆಧುನಿಕ ಪ್ರತಿಪಾದಕರು ಯಶಸ್ಸನ್ನು ಸಾಧಿಸಲು ಯೋಗದ ತತ್ವಗಳನ್ನು ಅನುಸರಿಸುವುದರ ಮೇಲೆ, ಮತ್ತು ಯಾವುದೇ ಕಾರ್ಯ ಮಾಡುವಾಗ ವೈಯಕ್ತಿಕ ಗುರಿಗಳು ಹಾಗು ಕಾರ್ಯಸೂಚಿಗಳನ್ನು ಮೀರಿ ಹೆಚ್ಚಿನ ಒಳಿತಿನೆಡೆಗೆ ಹೆಜ್ಜೆಯಿಡುವುದರ ಮೇಲೆ ಒತ್ತು ಕೊಡುತ್ತಾರೆ, ಮತ್ತು ಇದು ಭಗವದ್ಗೀತೆಯ ಕೇಂದ್ರ ಸಂದೇಶವಾಗಿರುವುದರಿಂದ ಬಹು ಪ್ರಸಿದ್ಧವಾಗಿದೆ. ಭಾರತೀಯ ತತ್ವಶಾಸ್ತ್ರದಲ್ಲಿ ಕರ್ಮವನ್ನು ಅದರ ಗುಣಗಳನ್ನು ಆಧರಿಸಿ ಮೂರು ವರ್ಗಗಳಲ್ಲಿ ವಿಭಜಿಸಲಾಗಿದೆ.

ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಪುಷ್ಪಾ ಅನಿಲ್

'ಕಾದಂಬರಿ ಕಣಜದ ಕಲಾವತಿ' ಪಾತ್ರಾಭಿನಯದಿಂದ ಟೆಲಿವಿಶನ್ ರಸಿಕರಿಗೆ ಮತ್ತಷ್ಟು ಪರಿಚಿತರಾಗಿರುವ 'ಪುಷ್ಪಾ ಅನಿಲ್', ಹಲವು ತರಹದ ಪಾತ್ರಗಳನ್ನು ಮಾಡಲು ಹಿಂಜರಿಯುವ ಸ್ವಭಾವದವರಲ್ಲ. ತಮ್ಮ ವಯಸ್ಸಿಗೆ ಮೀರಿದ ಪಾತ್ರಗಳನ್ನೂ ಅತ್ಯಂತ ಸಲೀಸಾಗಿ ಮಾಡಿ ಪ್ರೇಕ್ಷಕರ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ.

ಡಬ್ಬಿಂಗ್ ಕಲಾವಿದೆಯಾಗಿ ಯಶಸ್ವಿಯಾಗಿದ್ದಾರೆ
ಡಬ್ಬಿಂಗ್ ನಲ್ಲಿ ಅವರು ಒಳ್ಳೆಯ ಹೊಂದಿದ್ದರೂ ನಿಜವಾಗಿ ಅವರನ್ನು ಕೇಳಿದರೆ ಡಬ್ಬಿಂಗ್ ನ ಬಗ್ಗೆ ಒಲವಿಲ್ಲವೆಂದು ಹೇಳಿ ಅಚ್ಚರಿ ಮೂಡಿಸುತ್ತಾರೆ. ಅವರು ಕೊಡುವ ಕಾರಣ, ಡಬ್ಬಿಂಗ್ ವಲಯದಲ್ಲಿ ೪ ಜನಕ್ಕೆ ಕೆಲಸ ಸಿಕ್ಕರೆ ನಾಲ್ಕುಸಾವಿರ ಕಲಾವಿದರು, ತಂತ್ರಜ್ಞರು ಕೆಲಸ ಕಳೆದುಕೊಂಡು ನಿರಾಶ್ರಿತರಾಗುತ್ತಾರೆ. ಒಬ್ಬರು ಊಟಮಾಡುವುದೇ ಮುಖ್ಯವಲ್ಲ. ಇದಲ್ಲದೆ ಡಬ್ಬಿಂಗ್ ನ ಬಗ್ಗೆ ತಮ್ಮ ಅನಿಸಿಕೆಗಳನ್ನು ಹಂಚಿಕೊಳ್ಳುತ್ತಾ, ಪ್ರತಿಭಾಷೆಗೂ ಅದರದೇ ಆದ ಧ್ವನಿಯ ಹಾವಭಾವ ಇರುತ್ತದೆ. ಬೇರೆಭಾಷೆಗಳ ತುಟಿಚಲನೆಗೆ ಕನ್ನಡವನ್ನು ತುರುಕಲು ಹೋದಾಗ ಕನ್ನಡ ಭಾಷೆಯ ಎಲ್ಲಾ ಪದಗಳೂ ಹೊಂದಾಣಿಕೆ ಯಾಗದೆ ಕೆಲವೇ ಪದಗಳನ್ನು ಪದೇ ಪದೇ ಬಳಸುವ ಗೊಂದಲ ಇರುವ ಸಾಧ್ಯತೆಗಳಿವೆ. ಒಂದು ಭಾಷೆಯ ಅಸಂಖ್ಯ ಪದಗಳು ಬಳಕೆಗೇ ಬರದೇ ಹೋದರೆ, ಕ್ರಮೇಣ ಅವು ಈ ಮಾಧ್ಯಮದಲ್ಲಿ ನಶಿಸಿಹೋಗುವ ಆತಂತಕದ ಬಗ್ಗೆ ಕಳವಳ ವ್ಯಕ್ತಪಡಿಸುತ್ತಾರೆ.

ಜನನ, ವಿದ್ಯಾಭ್ಯಾಸ, ವೃತ್ತಿಜೀವನ
ಬೆಂಗಳೂರಿನಲ್ಲಿ ಜನಿಸಿದ ಪುಷ್ಪಾ,ರವರ ತಂದೆ ಬಿ.ಎಂ.ಟಿ.ಸಿ. ಕಂಡಕ್ಟರ್, ಆಗಿದ್ದರು. ಅಮ್ಮ ಲತಾ. ಅನಿಲ್ ಕುಮಾರ್ ಅವರ ಪತಿ. ಪುಷ್ಪಾ, ಬಿ.ಕಾಂ ಪದವಿಗಳಿಸಿದಬಳಿಕ ನಟನೆಯನ್ನು ಆರಿಸಿಕೊಂಡರು. ಶಾಲಾ ಕಾಲೇಜುಗಳಲ್ಲಿ ನಾಟಕಗಳಲ್ಲಿ ಪಾತ್ರವಹಿಸಿದ್ದರಿಂದ ಮುಂದೆ ನಟನೆಯೇನೂ ಸಮಸ್ಯೆಯಾಗಲಿಲ್ಲ. ಪುಷ್ಪಾ ಮಾತೃಭಾಷೆ ತೆಲುಗು. ಪತಿಯ ಮಾತೃಭಾಷೆ ತಮಿಳು. ಆದರೆ ಕನ್ನಡವನ್ನು ಮನೆಯಲ್ಲಿ ಚೆನ್ನಾಗಿ ಬಳಸುತ್ತಾರೆ.

ಕಾಲೇಜ್ ದಿನಗಳಲ್ಲಿ ನಾಟಕಗಳಲ್ಲಿ ಪಾತ್ರಾಭಿನಯದ ಗೀಳಿತ್ತು
ಪಿ.ಯು.ಸಿ.ಓದುವ ಸಮಯದಲ್ಲಿ 'ಅಂತರ ಕಾಲೇಜ್ ನಾಟಕ ಸ್ಪರ್ಧೆಯಲ್ಲಿ ಅವರ ಕಾಲೇಜನ್ನು ಪ್ರತಿನಿಧಿಸಬೇಕಾಗಿ ಬಂತು.ಆಗ ಆಡಿದ ನಾಟಕ, 'ಟಿಪ್ಪೂಸುಲ್ತಾನ್' ನಲ್ಲಿ ಪಾತ್ರವಹಿಸಿದ್ದರು. 'ದಂಡುಪಾಳ್ಯ' ಎನ್ನುವ ಚಿತ್ರದಲ್ಲಿ 'ಪೂಜಾಗಾಂಧಿ'ಗೆ ಕಂಠದಾನ ಮಾಡುವ ಯೋಗ ದೊರೆಯಿತು. ಮುಂದೆ 'ತಂಗಾಳಿ' ಎನ್ನುವ ಧಾರಾವಾಹಿಯ ನಾಯಕಿ, 'ನವ್ಯಾ'ಗೆ ಕಂಠದಾನ ಕ್ಕೆ ಕರೆಬಂತು. 'ಗೋಧೂಳಿ' ಎನ್ನುವ ಚಿತ್ರದಲ್ಲಿ ನಟಿಸಿದರು. 'ಗೀತ ಪ್ರಿಯ'ರ ನಿರ್ದೇಶನದ 'ಶ್ರಾವಣದ  ಸಂಭ್ರಮ' ಎನ್ನುವ ಧಾರಾವಾಹಿಯ ನಾಯಕಿ ನಟಿ,'ದಾಮಿನಿ'ಯವರಿಗೆ ಕಂಠದಾನದ ಅವಕಾಶ ಒದಗಿ ಬಂತು.

ಟೆಲಿವಿಶನ್ ಧಾರಾವಾಷಿಗಳಲ್ಲಿ
'ಮಾರಿಕಣಿವೆ ರಹಸ್ಯ' ವೆಂಬ ಮಕ್ಕಳ ಧಾರಾವಾಹಿ, ಅವರ ಮೊದಲ ಧಾರಾವಾಹಿಯಿಂದ ಆತ್ಮವಿಶ್ವಾಸ ಗಳಿಸಿಕೊಂಡರು. ಇದರಿಂದ ಶುರುವಾದ ಟೆಲಿವಿಶನ್ ಪಯಣ ನಿರಂತರವಾಗಿ ಸಾಗಿದೆ. ಅಜ್ಜಿಯ ಪಾತ್ರದಿಂದ ತಮ್ಮ ಪಾಲಿಗೆ ಬಂದ ಅದೆಷ್ಟೋ ಪಾತ್ರಗಳನ್ನು (ನೂರಕ್ಕೂ ಹೆಚ್ಚು ಚಿತ್ರಗಳಿಗೆ ಕಂಠದಾನಮಾಡಿದ್ದಾರೆ)  ತಕರಾರಿಲ್ಲದೆ ನಿಭಾಯಿಸಿ ನಿರ್ದೇಶಕರ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ

ಉಲ್ಲೇಖಗಳು

'ನನ್ನ ಕಪ್ಪು ನಿನ್ನ ಕಣ್ಣಲ್ಲಿ', ನಾಗು, ಸುಧಾ ಪತ್ರಿಕೆ,೨೦, ೨೦೧೪, ಪು.೪೯

ವರ್ಗ : ಕನ್ನಡ ಟೆಲಿವಿಶನ್ ಕಲಾವಿದೆ
ಚಿಕ್ಕ ಆದಾಪೂರ

'ಚಿಕ್ಕ ಆದಾಪೂರ':ಇದು ಬಾಗಲಕೋಟ ಜಿಲ್ಲೆಯ ಹುನಗುಂದ‍‍‍‍‍‍‍‍‍ ತಾಲೂಕಿನ ಪುಟ್ಟ ಗ್ರಾಮ.  ಸುಮಾರು ೧೨೦೦ ಜನ ಸಂಖ್ಯೆ ಹೊಂದಿರುವ ಹಳ್ಳಿಯಲ್ಲಿ ಕೃ‍‌‌‌‌‌‍‍‍‍‍ಷಿಯೇ ಪ್ರತಿ ಕುಟುಂಬದ ಜೀವನಾಡಿ. ಕೃಷಿ ಎಂದಾಕ್ಷಣ ಪ್ರಸ್ತುತ ದಿನಗಳಲ್ಲಿ ಲಾಭದಾಯಕ ಕೆಲಸ ಎಂದು ತಿಳಿದಿರುವ ಪಟ್ಟಣದ ಮಂದಿಗೆ, ಚಿಕ್ಕ ಆದಾಪೂರ ಗ್ರಾಮದಂತಹ ಹಲವಾರು ಪ್ರದೆಶಗಳನಗಳನ್ನು ಗಮನದಲ್ಲಿ ಇರಿಸಿಕೊಂಡು,ಈ ಗ್ರಾಮದ ಚಿತ್ತಣ ಇಲ್ಲಿದೆ.

ಬಾಗಲಕೋಟೆ ಜಿಲ್ಲೆ
ಕರ್ನಾಟಕ ರಾಜ್ಯದ ಗ್ರಾಮಗಳು
ಮಂಟೇಸ್ವಾಮಿ ಕಾವ್ಯ

ಮಂಟೇಸ್ವಾಮಿ ಕಥೆ ಕರ್ನಾಟಕದ ಜಾನಪದ ಕಾವ್ಯ.

ಉಲ್ಲೇಖಗಳು

ಚುಟುಕು
ಜಾನಪದ ಸಾಹಿತ್ಯ
ಜಾನಪದ
ಮಲೆಮಹದೇಶ್ವರ ಕಾವ್ಯ

ಮಲೆಮಹದೇಶ್ವರ ಕಾವ್ಯ ಕರ್ನಾಟಕದ ಜಾನಪದ ಕಾವ್ಯ.

ಉಲ್ಲೇಖಗಳು

ಜಾನಪದ ಸಾಹಿತ್ಯ
ಜಾನಪದ
ಸಂಗಮಾನಂದ ಸ್ವಾಮೀಜಿ

ಶ್ರೀ 'ಸಂಗಮಾನಂದ ಸ್ವಾಮೀಜಿ (೧9.. - ), ಸರ್ವ ಧರ್ಮ ಸಮನ್ವಯ ಪೀಠ ಸೇವಾ ಟ್ರಸ್ಟ್ ಧಾರವಾಡ . ಪಂಚಮಸಾಲಿ, ಬಸವ ಧರ್ಮ .

ಜೀವನ
ಹಾವೇರಿ ಜಿಲ್ಲೆ ರಾಣೇಬೆನ್ನೂರು ತಾಲ್ಲೂಕಿನ ತುಮ್ಮಿನಕಟ್ಟಿ ಗ್ರಾಮದ ಸುಸಂಸ್ಕೃತ ಮುಸಲ್ಮಾನ ಕುಟುಂಬದಲ್ಲಿ  ಜನಿಸಿದ ಸಂಗಮಾನಂದರ ಮೊದಲ ಹೆಸರು ಸಲೀಂ ಶೇಖ್. ಇವರ ತಂದೆ ಶಿಕ್ಷಕರು ಮತ್ತು ಕೃಷಿಕರು . ಚಿಕ್ಕಂದಿನಲ್ಲಿಯೇ ಅಧ್ಯಾತ್ಮದ ಕಡೆ ಒಲವು ಹೊಂದಿದ್ದ ಸಲೀಂ ಶೇಖ್ ಬಸವಣ್ಣನವರ ಸಮಾನತೆ ಹಾಗೂ ಕಾಯಕ ತತ್ವಕ್ಕೆ ಆಕರ್ಷಿತಗೊಂಡು ಬಸವಧರ್ಮ ಸ್ವೀಕರಿಸಿದ್ದಾರೆ.

ಹಿಮಾಚಲಪ್ರದೇಶದಲ್ಲಿರುವ ಇಂಡಿಯನ್ ಸ್ಪಿರಿಚ್ಯುವಲ್ ಸೆಂಟರ್ ನಲ್ಲಿ ಎರಡು ವರ್ಷಗಳ ಕಾಲ ಸರ್ವ ಧರ್ಮಗಳ ಕುರಿತು ಅಧ್ಯಯನ ನಡೆಸಿರುವ ಸಂಗಮಾನಂದ ಸ್ವಾಮಿ ಕಾಶಿ, ಹರಿದ್ವಾರ ಮತ್ತಿತರ ಪುಣ್ಯಕ್ಷೇತ್ರಗಳಿಗೆ ಭೇಟಿ ನೀಡಿದ್ದಾರೆ

ಕೂಡಲಸಂಗಮದ ಪಂಚಮಸಾಲಿ ಗುರುಪೀಠಾಧ್ಯಕ್ಷ ಶ್ರೀ ಬಸವ ಜಯ ಮೃತ್ಯುಂಜಯ ಸ್ವಾಮೀಜಿ ಅವರಿಂದ ಲಿಂಗದೀಕ್ಷೆ ಸ್ವೀಕರಿಸಿದ್ದರು. ಧಾರವಾಡದ ಸರ್ವ ಧರ್ಮ ಸಮನ್ವಯ ಪೀಠ ಸೇವಾ ಟ್ರಸ್ಟ್ ನ ಪೀಠಾಧ್ಯಕ್ಷರಾಗಿದ್ದಾರೆ..

ಶಿಕ್ಷಣ
ಅವರು ಮೂಲತಹ  ಮುಸಲ್ಮಾನ್ ಕುಟುಂಬದಿಂದ ಬಂದಿದ್ದರೂ ಅವರಲ್ಲಿ ಬೇರೂರಿರುವ ಬಸವ ಧರ್ಮದ ಪ್ರಚಾರ ದಲ್ಲಿ ತೊಡಗಿದ್ದಾರೆ..  ತಮ್ಮ ಹುಟ್ಟೂರಾದ ತುಮ್ಮಿನಕಟ್ಟೆಯ ಸರಕಾರಿ ಪ್ರಾಥಮಿಕ ಶಾಲೆಯಲ್ಲಿ ಪ್ರಾಥಮಿಕ  ಶಿಕ್ಷಣವನ್ನು, ಶ್ರೀ ಸಂಗನಬಸವೇಶ್ವರ ಪ್ರೌಢ ಶಾಲೆ  ಪ್ರೌಢ ಶಿಕ್ಷಣವನ್ನು ಮತ್ತು  ಶ್ರೀ ಸಂಗನಬಸವೇಶ್ವರ ಪದವೀ ಪೂರ್ವ ಮಹಾವಿದ್ಯಾಲಯದಲ್ಲಿ  ಪದವೀ ಪೂರ್ವ ಶಿಕ್ಷಣವನ್ನು  ಪಡೆದ ಅವರು  ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದ ಕನ್ನಡದಲ್ಲಿ ಎಂ.ಎ. ಪದವಿದರರಾಗಿದ್ದಾರೆ...

ಸರ್ವ ಧರ್ಮಗಳ ಉದ್ಧಾರ ಮತ್ತು ಸಮನ್ವಯತೆಗಾಗಿ ಪ್ರಚಾರ ಕೈಗೊಂಡಿದ್ದಾರೆ...

ಧರ್ಮ
ಅಧ್ಯಾತ್ಮ
ಲಿಂಗಾಯತ
ಇತಿಹಾಸ
ಹಿಂದೂ ಧರ್ಮ
ದಾಸ ಸಾಹಿತ್ಯ
ಯೋಗಿಗಳು ಮತ್ತು ಸನ್ಯಾಸಿಗಳು
ಹಿಂದೂ ಧರ್ಮದ ಸಂತರು
ಮಠಾಧಿಪತಿಗಳು
ಕುರುಕ್ಷೇತ್ರ ಯುದ್ಧ

ಭಾರತೀಯ ಮಹಾಕಾವ್ಯ ಮಹಾಭಾರತದ ಪ್ರಕಾರ ಕುರುಕ್ಷೇತ್ರ ಯುದ್ಧವು ಕುರು ಎಂದು ಕರೆಯಲಾದ ಒಂದು ಇಂಡೊ-ಆರ್ಯನ್ ರಾಜ್ಯದ ಸೋದರಸಂಬಂಧಿಗಳ ಎರಡು ಗುಂಪುಗಳು ಅಂದರೆ ಕೌರವರು ಹಾಗು ಪಾಂಡವರ ನಡುವೆ ಹಸ್ತಿನಾಪುರದ ಸಿಂಹಾಸನಕ್ಕಾಗಿ ರಾಜವಂಶೀಯ ಉತ್ತರಾಧಿಕಾರ ಹೋರಾಟದಿಂದ ಹುಟ್ಟಿಕೊಂಡ ಒಂದು ಸಂಘರ್ಷವಾಗಿತ್ತು. ಅದು ಪ್ರತಿಸ್ಪರ್ಧಿ ಗುಂಪುಗಳ ಮೈತ್ರಿಕೂಟಗಳಾಗಿ ಭಾಗವಹಿಸಿದ ಅನೇಕ ಪ್ರಾಚೀನ ರಾಜ್ಯಗಳನ್ನು ಒಳಗೊಂಡಿತ್ತು. ಯುದ್ಧದ ಸ್ಥಳ ಭಾರತದ ಆಧುನಿಕ ರಾಜ್ಯ ಹರಿಯಾಣಾದ ಕುರುಕ್ಷೇತ್ರವಾಗಿತ್ತು.

ಉಲ್ಲೇಖಗಳು
 

ಮಹಾಭಾರತ
ಋಷ್ಯಶೃಂಗ

ಹಿಂದೂ-ಬೌದ್ಧ ಪುರಾಣದಲ್ಲಿ ಋಷ್ಯಶೃಂಗ ಜಿಂಕೆಯ ಕೊಂಬುಗಳೊಂದಿಗೆ ಹುಟ್ಟಿದ ಒಬ್ಬ ಹುಡುಗನಾಗಿದ್ದನು ಮತ್ತು ಇವನು ಮುಂದೆ ಒಬ್ಬ ಋಷಿಯಾದನು ಮತ್ತು ಒಬ್ಬ ರಾಜನ ಪುತ್ರಿಯಿಂದ ಸೆಳೆಯಲ್ಪಟ್ಟನು, ಮತ್ತು ಕಥೆಯಲ್ಲಿನ ಭೇದಗಳ ಪ್ರಕಾರ ಇದು ವಿವಿಧ ಪರಿಣಾಮಗಳಿಗೆಡೆಮಾಡಿತು. ಅವನ ತಂದೆ ಋಷಿ ವಿಭಂಡಕ ಮತ್ತು ತಾಯಿ ಊರ್ವಶಿಯಾಗಿದ್ದಳು. ಇನ್ನೊಂದು ದಂತಕಥೆಯ ಪ್ರಕಾರ, ಅವನು ಜಿಂಕೆಗೆ ಜನಿಸಿದ್ದನು ಮತ್ತು ತನ್ನ ಹಣೆಯಲ್ಲಿ ಸಣ್ಣ ಮುಂಚಾಚುವಿಕೆಯನ್ನು ಹೊಂದಿದ್ದನು.
ಮಹಾಭಾರತದ ಪಾತ್ರಗಳು
ವೈಶಂಪಾಯನ

ವೈಶಂಪಾಯನ ಪ್ರಾಚೀನ ಭಾರತದ ಎರಡು ಪ್ರಮುಖ ಸಂಸ್ಕೃತ ಮಹಾಕಾವ್ಯಗಳಲ್ಲಿ ಒಂದಾದ ಮಹಾಭಾರತದ ಸಾಂಸ್ಕೃತಿಕ ನಿರೂಪಕನಾಗಿದ್ದನು. ಅವನು ಒಬ್ಬ ಪ್ರಾಚೀನ ಭಾರತೀಯ ಋಷಿಯಾಗಿದ್ದನು ಮತ್ತು ಕೃಷ್ಣ ಯಜುರ್ವೇದದ ಮೂಲ ಶಿಕ್ಷಕನಾಗಿದ್ದನು. ಅಶ್ವಲಾಯನ ಗೃಹ್ಯ ಸೂತ್ರವು ಅವನನ್ನು ಮಹಾಭಾರತಾಚಾರ್ಯನೆಂದು ಉಲ್ಲೇಖಿಸುತ್ತದೆ.

ಮಹಾಭಾರತದ ಪಾತ್ರಗಳು
ಸಂಸ್ಕೃತ
ಸಂಸ್ಕೃತ ಸಾಹಿತ್ಯ
ಸಂಸ್ಕೃತ ಸಾಹಿತಿಗಳು
ನೈಮಿಷಾರಣ್ಯ

ನೈಮಿಷಾರಣ್ಯ ಮಹಾಭಾರತ ಹಾಗು ಶಿವ ಪುರಾಣದಲ್ಲಿ ಉಲ್ಲೇಖಿಸಲಾಗಿರುವ ಒಂದು ಪ್ರಾಚೀನ ಅರಣ್ಯವಾಗಿತ್ತು. ಅದು ಗೋಮತಿ ನದಿಯ ದಡದಲ್ಲಿ ಸ್ಥಿತವಾಗಿದೆ. ಅದು ಪಾಂಚಾಲ ರಾಜ್ಯ ಮತ್ತು ಕೋಸಲ ರಾಜ್ಯದ ನಡುವೆ ಸ್ಥಿತವಾಗಿತ್ತು.

ಪ್ರಾಚೀನ ಭಾರತೀಯ ಅರಣ್ಯಗಳು
ಉಗ್ರಶ್ರವಸ್

ಉಗ್ರಶ್ರವಸ್ (ಸೌತಿ, ಸೂತ) ಮಹಾಭಾರತ, ಭಾಗವತ ಪುರಾಣ, ಹರಿವಂಶ, ಮತ್ತು ಪದ್ಮ ಪುರಾಣವನ್ನು ಒಳಗೊಂಡಂತೆ ಅನೇಕ ಪುರಾಣಗಳ ನಿರೂಪಕನಾಗಿದ್ದನು ಮತ್ತು ನಿರೂಪಣೆಗಳು ಸಾಮಾನ್ಯವಾಗಿ ನೈಮಿಷಾರಣ್ಯದಲ್ಲಿ ಜಮಾವಣೆಗೊಂಡ ಋಷಿಗಳ ಮುಂದೆ ನಡೆಯುತ್ತಿದ್ದವು. ಅವನು ಲೋಮಹರ್ಷಣನ ಮಗನಾಗಿದ್ದನು ಮತ್ತು ಮಹಾಭಾರತದ ಲೇಖಕ ವ್ಯಾಸನ ಶಿಷ್ಯನಾಗಿದ್ದನು. ಉಗ್ರಶ್ರವನು ಸೂತ ಜಾತಿಗೆ ಸೇರಿದ್ದನು, ಮತ್ತು ಇವರು ಸಾಮಾನ್ಯವಾಗಿ ಪೌರಾಣಿಕ ಸಾಹಿತ್ಯದ ಹಾಡುಗರಾಗಿದ್ದರು.

ಇಡೀ ಮಹಾಭಾರತ ಮಹಾಕಾವ್ಯ ಉಗ್ರಶ್ರವಸ್ ಸೌತಿ (ನಿರೂಪಕಿ) ಮತ್ತು ಋಷಿ ಸೌನಕ (ಕೇಳಿಸಿಕೊಂಡವನು) ನಡುವೆ ನಡೆಯುವ ಸಂಭಾಷಣೆಯೇ. ನಿರೂಪಣೆ (ಭರತ) ಇತಿಹಾಸದ ಋಷಿ ವೈಸಂಪಾಯನ ಕುರು ರಾಜಜನಮೆಜಯ ಮೂಲಕ ಭರತ ರಾಜರ ಉಗ್ರಶ್ರವಸ್ ಸೌತಿ ಈ ನಿರೂಪಣೆ ಒಳಗೆ ಸೇರಿಕೊಳ್ಳುತ್ತದೆ. ವೈಸಂಪಾಯನ ತಂದೆಯ ನಿರೂಪಣೆಯು (ಜಯಾ) ಪ್ರತಿಯಾಗಿ ಸಂಜಯ ಕುರುಡು ರಾಜ ದೃತರಾಷ್ಟ್ರನಿಗೆ ಕುರುಕ್ಷೇತ್ರ ಯುದ್ಧದ ನಿರೂಪಣೆಯನ್ನು ಹೊಂದಿದೆ.
ಮಹಾಭಾರತದ ಪಾತ್ರಗಳು
ಆದಿ ಪರ್ವ

ಆದಿ ಪರ್ವ ಅಥವಾ 'ಆರಂಭದ ಪುಸ್ತಕ' ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಮೊದಲನೆಯದು. ಆದಿ ಪರ್ವ ೧೯ ಉಪ ಪುಸ್ತಕಗಳು ಹಾಗು ೨೩೬ ಅಧ್ಯಾಯಗಳನ್ನು ಹೊಂದಿದೆ. ಆದಿ ಪರ್ವದ ವಿಮರ್ಶಾತ್ಮಕ ಆವೃತ್ತಿಯು ೧೯ ಉಪ ಪುಸ್ತಕಗಳು ಹಾಗು ೨೨೫ ಅಧ್ಯಾಯಗಳನ್ನು ಹೊಂದಿದೆ.

ಮಹಾಭಾರತ
ಅರೆಭಾಷೆ ಬರಹಗಾರರು

ದಕ್ಷಿಣಕನ್ನಡ ಮತ್ತು ಕೊಡಗು ಜಿಲ್ಲೆಯಲ್ಲಿ ಅರೆಭಾಷೆಯಲ್ಲಿ ಬರೆಯುವ, ಅರೆಭಾಷೆಯಲ್ಲಿ ಅಧ್ಯಯನಿಸುವ ಅನೇಕರಿದ್ದಾರೆ.

ಕೋಡಿ ಕುಶಾಲಪ್ಪ ಗೌಡ

ಟಿ.ಜಿ. ಮುಡೂರು

ಹೊದ್ದೆಟ್ಟಿ ಭವಾನಿಶಂಕರ

ಜಯಮ್ಮ ಚೆಟ್ಟಿಮಾಡ

ಪುರುಷೋತ್ತಮ ಬಿಳಿಮಲೆ

ಪೂವಪ್ಪ ಕಣಿಯೂರು

ವಿಶ್ವನಾಥ ಬದಿಕಾನ

ಉಷಾ ಕಟ್ಟೆಮನೆ

ವಿದ್ಯಾಧರ ಬಡ್ಡಡ್ಕ

ದೇವಿಪ್ರಸಾದ್ ಸಂಪಾಜೆ

ಯಶವಂತ ಕುಡಕಲ್ಲು

ಯು. ಸುಬ್ರಾಯ ಗೌಡ

ಕೋರಂಡ ಸರಸ್ವತಿ

ಸಂಜೀವ ಕುದ್ಪಾಜೆ

ತೇಜಕುಮಾರ್ ಬಡ್ಡಡ್ಕ
ಭಾಷೆಗಳು
ಕೋಡಿ ಕುಶಾಲಪ್ಪ ಗೌಡ

ಕನ್ನಡ ಭಾಷೆಯ ವಿದ್ವಾಂಸರು, ಬರಹಗಾರ, ದ್ರಾವಿಡಾಲೊಜಿಸ್ಟ್ ಮತ್ತು ಭಾಷಾತಜ್ಞ.  ದ್ರಾವಿಡ ಭಾಷಾ ವಿಜ್ಞಾನ ಹಾಗೂ ಕನ್ನಡ ಉಪ ಭಾಷೆಗಳ ಅಧ್ಯಯನ ಕ್ಷೇತ್ರದಲ್ಲಿ ಪ್ರೊ.ಕೆ. ಕುಶಾಲಪ್ಪ ಗೌಡರದು ಪ್ರಮುಖ ಹೆಸರು. ಆಧುನಿಕ ಭಾಷಾ ವಿಜ್ಞಾನ ಹಾಗೂ ಪರಂಪರಾಗತ ವ್ಯಾಕರಣಶಾಸ್ತ್ರದಲ್ಲಿ ಪಾಂಡಿತ್ಯ ಪಡೆದುಕೊಂಡಿರುವ ವಿದ್ವಾಂಸರು.

ಹುಟ್ಟು
ಕೋಡಿ ಕೃಷ್ಣಪ್ಪ ಮತ್ತು ಕೋಡಿ ಗೌರಮ್ಮ ದಂಪತಿಗಳ ಮಗನಾಗಿ 1931ರ ಮೇ 31ರಂದು  ಕೊಡಗು ಜಿಲ್ಲೆಯ ಉತ್ತರ ಭಾಗದಲ್ಲಿರುವ ಪೆರಾಜೆಯ ಕೋಡಿ ಎಂಬಲ್ಲಿ ಜನನ.
ಕೋಡಿ ಕುಶಾಲಪ್ಪಗೌಡ ಸುಳ್ಯ ತಾಲೂಕಿನ ಜಟ್ಟಿಪಳ್ಳದಲ್ಲಿ ನೆಲೆಸಿರುವ ಕುಶಾಲಪ್ಪ ಗೌಡ

ಶಿಕ್ಷಣ
ಸುಳ್ಯದ ಬೋರ್ಡ್ ಹೈಸ್ಕೂಲ್, ಪುತ್ತೂರು ಫಿಲೋಮಿನಾದಲ್ಲಿ ಹಾಗೂ ಮಡಿಕೇರಿಗಳಲ್ಲಿ ಆರಂಭಿಕ ಶಿಕ್ಷಣ. ಮದ್ರಾಸ್ ವಿಶ್ವವಿದ್ಯಾಲಯದ ಬಿಎ (ಆನರ್ಸ್), ಎಂಎ  ಮತ್ತು ಅಣ್ಣಾಮಲೈ ವಿವಿಯಿಂದ ಭಾಷಾ ವಿಜ್ಞಾನ ಡಿಪ್ಲೊಮಾ, ಎಂ.ಲಿಟ್ ಮತ್ತು ಪಿಎಚ್‌ಡಿ ಪದವೀಧರ.೧೯೬೩ ರಲ್ಲಿ ಅವರು ಅಣ್ಣಾಮಲೈ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದರು.

ವೃತ್ತಿ ಜೀವನ
ಮದ್ರಾಸಿನ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿ ಸಹಾಯಕ ಕನ್ನಡ ಪ್ರಾಧ್ಯಾಪಕರಾಗಿ ವೃತ್ತಿ ಜೀವನ ಆರಂಭಿಸಿದ ಇವರು ಅಣ್ಣಾಮಲೈ ವಿವಿ ಭಾಷಾ ವಿಜ್ಞಾನ ಪ್ರೌಢ ಅಧ್ಯಯನ ಕೇಂದ್ರದ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದ್ದಾರೆ.

ಪಿಎಚ್ ಡಿ ಮಹಾ ಪ್ರಬಂಧ 
ಕ್ರಿ.ಶ.೧೦೦೦ ರಿಂದ ೧೪೦೦ ರವರೆಗಿನ ದಕ್ಷಿಣ ಕನ್ನಡ ಮತ್ತು ಉತ್ತರ ಕನ್ನಡ, ಕೊಡಗು ಜಿಲ್ಲೆಗಳ ಕನ್ನಡ ಶಾಸನಗಳ  ಭಾಷಿಕ ಅಧ್ಯಯನ.

ಭಾಷಾ ವಿಜ್ಞಾನ ಕೃತಿಗಳು
ಕನ್ನಡ ಭಾಷಾವಲೋಕನ.(೧೯೮೪)
ಕನ್ನಡ ಭಾಷೆ ಮತ್ತು ವ್ಯಾಕರಣಗಳ: ಒಂದು ಅಧ್ಯಯನ.(೧೯೮೭)
ಕನ್ನಡ ತಿರುಳು ಕನ್ನಡ ಮತ್ತು ಸಮಾಜ.(೧೯೯೧)
ಕನ್ನಡ ಭಾಷೆ ಮತ್ತು ವ್ಯಾಕರಣಗಳ ಒಂದು ಸಮೀಕ್ಷೆ.(೨೦೦೮) 
ಕನ್ನಡ ಸಂಕ್ಷಿಪ್ತ ವ್ಯಾಕರಣ.(೨೦೧೪)       
ವಡ್ಡಾರಾಧನೆಯ ಭಾಷಿಕ ಅಧ್ಯಯನ.
Gowda kannada.(೧೯೭೬)
A Grammar of Kannada.
Dravidian Caste System.
A Course in Modern Kannada.

ಅನುವಾದ
ಗಂಗಾದೇವಿ ವಿರಚಿತ ಮಧುರಾವಿಜಯಂ
ಕಂಬನ                     
ಪವಿತ್ರಗಳು (ಜಯಸೆಂದಿಲ್ ನಾಥನ್ ಅವರೊಡನೆ)

ಸೃಜನಶೀಲ
ಊರೊಸಗೆ
ಕಡಲ ತಡಿಯ ಕನವರಿಕೆ             
ಕಮಲ ನಿಮೀಲನ                  
ದಕ್ಷಿಣ ಕನ್ನಡ ಜಿಲ್ಲೆಯ ಕೈಫಿಯತ್ತುಗಳು.   
ಸಿಂಜಿನಿ

ಗೌರವಗಳು
ಸುಳ್ಯದಲ್ಲಿ ೧೯೯೪ರಲ್ಲಿ ನಡೆದ ದಕ್ಷಿಣ ಕನ್ನಡ ಜಿಲ್ಲಾ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ.
ಮರಗೋಡಿನಲ್ಲಿ ೨೦೦೩ರಲ್ಲಿ ನಡೆದ ಮಡಿಕೇರಿ ತಾಲೂಕು ಕನ್ನಡ ಸಾಹಿತ್ಯ ಸಮ್ಮೇಳನದ  ಅಧ್ಯಕ್ಷರಾಗಿದ್ದರು.

ಪ್ರಶಸ್ತಿಗಳು
ಚಿದಾನಂದ ಪ್ರಶಸ್ತಿ .
ಅರೆಭಾಷೆ ಅಕಾಡೆಮಿ ಪ್ರಶಸ್ತಿ.
ಕೆವಿಜಿ ಪ್ರಶಸ್ತಿ.
ಕನ್ನಡ ಭಾಷಾವಲೋಕನ ಕೃತಿಗೆ- ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ.
ಆಳ್ವಾಸ್ ನುಡಿಸಿರಿ ಪ್ರಶಸ್ತಿ
ಮುಳಿಯ ಪ್ರಶಸ್ತಿ
ಸೇಡಿಯಾಪು ಪ್ರಶಸ್ತಿ.
ಸೋವಿಯತ್ ಲ್ಯಾಂಡ್ ಪ್ರಶಸ್ತಿ

ಉಲ್ಲೇಖ

ಲೇಖಕರು
ಅರೆಭಾಷೆ
ಸಂಜಯ ಮೆಮೋರಿಯಲ್ ಪಾಲಿಟೆಕ್ನಿಕ್

ಸಂಜಯ ಮೆಮೋರಿಯಲ್ ಪಾಲಿಟೆಕ್ನಿಕ್(ಸಂಮೇಪಾ), 'ಎಸ್ಸೆಂಪಿ' ಎಂದು ಚಿಕ್ಕದಾಗಿ ಇಂಗ್ಲೀಷ್ ಬಾಷೆಯಲ್ಲಿ ಕರೆಯಲ್ಪಡುವ, ತಾಂತ್ರಿಕ ಶಿಕ್ಷಣದಲ್ಲಿ ಮೂರು ವರ್ಷದ ಡಿಪ್ಲಮೋವನ್ನು ನೀಡುವ ಮತ್ತು ಸಹವಿದ್ಯಾಬ್ಯಾಸದ ಒಂದು ಖಾಸಗಿ ವಿದ್ಯಾಲಯವಾಗಿದೆ. ಸಂಮೇಪಾ ನವದೆಹಲಿಯ ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್ ಜೊತೆಗೆ ಸಂಯೋಜನೆ ಆಗಿರುವುದಲ್ಲದೆ, ಕರ್ನಾಟಕ ರಾಜ್ಯ ಸರ್ಕಾರದಿಂದ ಐದರಲ್ಲಿ ನಾಲ್ಕು ವಿಭಾಗಗಳು ವೇತಾನುದಾನವನ್ನು ಕೂಡ ಪಡೆಯುತ್ತಲಿವೆ.

ವಿದ್ಯಾಲಯದ ಸ್ಥಳ
ಕರ್ನಾಟಕ ರಾಜ್ಯದ ಶಿವಮೊಗ್ಗ ಜಿಲ್ಲೆಯ ಸಾಗರ ಪಟ್ಟಣದಿಂದ ಇಕ್ಕೇರಿಗೆ ಹೋಗುವ ರಸ್ತೆಯಲ್ಲಿ ನಾಲ್ಕು ಕಿಲೋಮೀಟರ್ ದೂರದಲ್ಲಿದೆ.

ವಿದ್ಯಾಲಯದ ಹುಟ್ಟು ಮತ್ತು ಬೆಳವಣಿಗೆ
'ಸಂಜಯ ಮೆಮೋರಿಯಲ್ ಪಾಲಿಟೆಕ್ನಿಕ್'- ವಿದ್ಯಾಲಯವು ಸಾಗರದ ರಾಜಕೀಯ ನಾಯಕರಾದ ಮತ್ತು ಪ್ರಸಕ್ತ ವಿಧಾನಸಭೆಯ ಸ್ಪೀಕರ್ ಆದ ಶ್ರೀ ಕಾಗೋಡು ತಿಮ್ಮಪ್ಪ ಅವರ ಕನಸಿನ ಕೂಸು.
'ಸಂಜಯ ವಿದ್ಯಾಕೇಂದ್ರ' ಎಂಬ ಮಾತೃ ಸಂಸ್ಥೆಯು ಈ ಪಾಲಿಟೆಕ್ನಿಕ್ ಕಾಲೇಜನ್ನು ನಡೆಸುತ್ತಿದೆ. ಪಾಲಿಟೆಕ್ನಿಕ್ ಕಾಲೇಜು ಪ್ರಾರಂಭವಾದ ೧೯೮೦-೮೧ನೇ ಶೈಕ್ಷಣಿಕ ವರ್ಷದಲ್ಲಿ ಸಿವಿಲ್, ಮೆಕ್ಯಾನಿಕಲ್ ಹಾಗೂ ಎಲೆಕ್ಟ್ರಾನಿಕ್ಸ್ ಮತ್ತು ಕಮ್ಯುನಿಕೇಶನ್ ವಿಭಾಗಗಳು ಪ್ರಾರಂಭವಾದವು.  ಆನಂತರ ಕಂಪ್ಯೂಟರ್ ವಿಜ್ಞಾನ ವಿಭಾಗವು ೧೯೮೬-೮೭ ಶೈಕ್ಷಣಿಕ ವರ್ಷದಲ್ಲಿ ಪ್ರಾರಂಭವಾಯಿತು. ಈ ನಾಲ್ಕು ವಿಭಾಗಗಳು ೨೦೦೧ರಿಂದ ಕರ್ನಾಟಕ ರಾಜ್ಯ ಸರ್ಕಾರದಿಂದ ವೇತಾನುದಾನವನ್ನು ಪಡೆಯುತ್ತಲಿವೆ. ಎಲೆಕ್ಟ್ರಿಕಲ್ ಮತ್ತು ಎಲೆಕ್ರ್ಟಾನಿಕ್ಸ ವಿಭಾಗವು ೨೦೦೫-೦೬ ಶೈಕ್ಷಣಿಕ ವರ್ಷದಲ್ಲಿ ಪ್ರಾರಂಭವಾಯಿತು.

ಶೈಕ್ಷಣಿಕ ಚಟುವಟಿಕೆಗಳು
ವಿದ್ಯಾಲಯವು ಮೂರು ವರ್ಷದ ಡಿಪ್ಲಮೋ ಕೋರ್ಸುಗಳನ್ನು ನಡೆಸುತ್ತಿದೆ.
ಈ ಪಾಲಿಟೆಕ್ನಿಕ್ನಲ್ಲಿ ಒಟ್ಟು ಐದು ವಿಭಾಗಗಳಿವೆ.
ಸಿವಿಲ್ ವಿಭಾಗ.
ಮೆಕ್ಯಾನಿಕಲ್ ವಿಭಾಗ.  
ಎಲೆಕ್ಟ್ರಾನಿಕ್ಸ್ ಮತ್ತು ಕಮ್ಯುನಿಕೇಶನ್ ವಿಭಾಗ. 
ಕಂಪ್ಯೂಟರ್ ವಿಜ್ಞಾನ ವಿಭಾಗ.
ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ವಿಭಾಗ.

ಶೈಕ್ಷಣಿಕ ಪದ್ಧತಿ
ಕರ್ನಾಟಕ ರಾಜ್ಯದ ತಾಂತ್ರಿಕ ಶಿಕ್ಷಣ ನಿರ್ದೇಶನಾಲಯದ ಅಪ್ಪಣೆಯಂತೆ ೨೦೧೫-೧೬ನೇ ಶೈಕ್ಷಣಿಕ ಸಾಲಿನಲ್ಲಿ ಫಲಿತಾಂಶ ಆಧಾರಿತ ಶಿಕ್ಷಣ ಪದ್ಧತಿಯನ್ನು ಅನುಸರಿಸುತ್ತಿದೆ.

ಕ್ಯಾಂಪಸ್

ಸಿಬ್ಬಂದಿ
ಒಟ್ಟು ಸಿಬ್ಬಂದಿಗಳ ಸಂಖ್ಯೆ.			:      	೧೦೩

ಸೌಲಭ್ಯಗಳು

ಗ್ರಂಥಾಲಯ

ವಿದ್ಯಾರ್ಥಿನಿಲಯ

ಕ್ಯಾಂಪಸ್ ನೇಮಕಾತಿ

ಕ್ರೀಡಾ ಚಟುವಟಿಕೆಗಳು

ಹಳೇ ವಿದ್ಯಾರ್ಥಿ ಸಂಘ

ಪಾಲಿಟೆಕ್ನಿಕ್ ಮೂಲಕ ಸಮುದಾಯ ಅಭಿವೃದ್ಧಿ ಯೋಜನೆ

ಉಲ್ಲೇಖ

ಬಾಹ್ಯ ಕೊಂಡಿಗಳು

www.aicte.ernet.in

ಶೈಕ್ಷಣಿಕ ಸಂಸ್ಥೆಗಳು
ತಕ್ಷಶಿಲಾ

ತಕ್ಷಶಿಲಾ ಪಾಕಿಸ್ತಾನದಲ್ಲಿನ ಪಂಜಾಬ್ ಪ್ರಾಂತ್ಯದ ರಾವಲ್‍ಪಿಂಡಿ ಜಿಲ್ಲೆಯಲ್ಲಿನ ಒಂದು ಪಟ್ಟಣ ಮತ್ತು ಮಹತ್ವದ ಪುರಾತತ್ವ ನಿವೇಶನ. ತಕ್ಷಶಿಲಾ ಇಸ್ಲಾಮಾಬಾದ್  ಮತ್ತು ರಾವಲ್‍ಪಿಂಡಿಯ ವಾಯವ್ಯಕ್ಕೆ ಸುಮಾರು ೩೨ ಕಿ.ಮಿ. ದೂರದಲ್ಲಿ ಸ್ಥಿತವಾಗಿದೆ; ಪ್ರಸಿದ್ಧ ಗ್ರ್ಯಾಂಡ್ ಟ್ರಂಕ್ ರಸ್ತೆಯ ಹತ್ತಿರ. ಈ ಪಟ್ಟಣ ಸಮುದ್ರ ಮಟ್ಟಕ್ಕಿಂತ ೫೪೯ ಮಿ. ಮೇಲಿದೆ.

ತಕ್ಷಶಿಲಾ ವಿದ್ಯಾಪೀಠ’

ಭಾರತದಲ್ಲಿ ಪ್ರಾಚೀನ ಕಾಲದಿಂದಲೂ ಅತೀ ದೊಡ್ಡ ವಿದ್ಯಾಪೀಠ (ವಿಶ್ವವಿದ್ಯಾಲಯ)ಗಳು ಅಸ್ತಿತ್ವದಲ್ಲಿದ್ದವು. ಅವುಗಳಲ್ಲಿ  ತಕ್ಷಶೀಲಾ, ನಾಲಂದಾ, ವಿಕ್ರಮಶಿಲಾ, ನಾಗಾರ್ಜುನ, ಕಾಶಿ ಪ್ರತಿಷ್ಠಾನ, ಉಜ್ಜಯಿನಿ, ವಲ್ಲಭಿ, ಕಾಂಚಿ, ಮದುರಾ, ಅಯೋಧ್ಯೆ​, ಈ ವಿದ್ಯಾಪೀಠಗಳು ಪ್ರಸಿದ್ಧವಾಗಿದ್ದವು. ಕಾಲಕ್ರಮಾನುಸಾರ ತಕ್ಷಶೀಲಾ ವಿಶ್ವವಿದ್ಯಾಲಯವು ಇವುಗಳಲ್ಲಿನ ಅತ್ಯಂತ ಪ್ರಾಚೀನ ವಿದ್ಯಾಪೀಠವಾಗಿದೆ. ತಕ್ಷಶಿಲಾ ಈ ಪಟ್ಟಣವು ಕ್ರಿಸ್ತಪೂರ್ವ ೮೦೦ ರಿಂದ ಕ್ರಿಸ್ತಪೂರ್ವ ೪೦೦ ರ ಕಾಲದಲ್ಲಿ ಇತ್ತೀಚಿನ ಪಾಕಿಸ್ತಾನದ ರಾವಲ್ಪಿಂಡಿ ಪಟ್ಟಣದ ಪಶ್ಚಿಮದಲ್ಲಿ ೨೦ ಮೈಲು  ದೂರದಲ್ಲಿತ್ತು. ಅದು ಪ್ರಾಚೀನ ಗಂಧಾರದ, ಅಂದರೆ ಈಗಿನ ಅಫಗಾನಿಸ್ತಾನದ ರಾಜಧಾನಿಯಾಗಿತ್ತು. ಅರಾಯನ ಎಂಬ ಗ್ರೀಕ ಇತೀಹಾಸಕಾರನ ಪ್ರಕಾರ ಸಿಕಂದರನ ಕಾಲದಲ್ಲಿ ಈ ಪಟ್ಟಣವು ಹೆಚ್ಚು ವೈಭವಶಾಲಿಯಾಗಿತ್ತು.

 

ತಕ್ಷಶಿಲಾ : ಹಿಂದೂಗಳ ಹೃದಯವನ್ನು ಹೆಮ್ಮೆಯಿಂದ ಅರಳಿಸುವ ಪ್ರಾಚೀನ ಭಾರತೀಯ ವಿಶ್ವವಿದ್ಯಾಲಯಗಳಲ್ಲೊಂದು

ವಿದ್ಯಾಪೀಠದ ಪರಿಸರವು ಅತ್ಯಂತ ಭವ್ಯ ಹಾಗೂ ನಿಸರ್ಗರಮಣೀಯವಾಗಿತ್ತು. ವಿಶಾಲವಾದ ಕಟ್ಟಡದಲ್ಲಿ ೧೦ ಸಾವಿರ ವಿದ್ಯಾರ್ಥಿಗಳು ಶಿಕ್ಷಣ ಪಡೆದುಕೊಳ್ಳಬಹುದಾಷ್ಟು ವ್ಯವಸ್ಥೆಯಿತ್ತು. ಶೈಕ್ಷಣಿಕ ಕ್ಷೇತ್ರದಲ್ಲಿ ಅಂತರಾಷ್ಟ್ರೀಯ ಕೀರ್ತಿಯನ್ನು ಪಡೆದ ಈ ವಿದ್ಯಾಪೀಠದಲ್ಲಿ ಪ್ರವೇಶ ಪಡೆಯಲು ವಿದ್ಯಾರ್ಥಿಗಳ ಸಾಲು ನಿಂತಿರುತ್ತಿತ್ತು. ಈ ವಿದ್ಯಾರ್ಥಿಗಳಲ್ಲಿ ಭಾರತದ, ಹಾಗೆಯೇ ಪೂರ್ವದಲ್ಲಿ ಇಂಡೊನೆಶಿಯಾ, ವಿಎತ್ನಾಮ್​, ಚೀನಾ, ಜಪಾನ, ಪಶ್ಚಿಮದಲ್ಲಿ ಇರಾನ, ಇರಾಕನಿಂದ ಗ್ರೀಸ ಹಾಗೂ ರೋಮ ವರೆಗಿನ  ವಿಧ್ಯಾರ್ಥಿಗಳು ಬರುತ್ತಿದ್ದರು ಹಾಗೂ ಇಲ್ಲಿ ೮ ರಿಂದ ೧೦ ವರ್ಷಗಳ ವರೆಗೆ ಇದ್ದು ಶಿಕ್ಷಣ ಪಡೆಯುತ್ತಿದ್ದರು. ಇಲ್ಲಿನ ಅಭ್ಯಾಸಕ್ರಮವು  ೧೮ ಶಾಸ್ತ್ರ ಹಾಗೂ ೧೮ ಕಲೆಗಳನ್ನು ಒಳಗೊಂಡಿತ್ತು. ಧರ್ಮ ಹಾಗೂ ತತ್ತ್ವಜ್ಞಾನ ಇವುಗಳು ಆಗಿನ  ಕಾಲದ ಮಹತ್ತ್ವದ ವಿಷಯಗಳಾಗಿದ್ದವು. ತಕ್ಷಶಿಲೆಯಲ್ಲಿ ನೀಡಲಾಗುತ್ತಿದ್ದ ಶಿಲ್ಪಕಲೆ ಹಾಗೂ ಸ್ಥಾಪತ್ಯಕಲೆಯ ಶಿಕ್ಷಣವು ಇಂದಿನ ಅಭಿಯಾಂತ್ರಿಕ ಮಹಾವಿದ್ಯಾಲಯದಲ್ಲಿ ನೀಡಲಾಗುತ್ತಿರುವ ವಿಷಯಗಳಿಗೆ ಹೊಂದಾಣಿಕೆಯಾಗುತ್ತಿದ್ದವು. ತಕ್ಷಶಿಲೆಗೆ ಇಷ್ಟೊಂದು ಮಹತ್ತ್ವದ ಸ್ಥಾನವು ಪ್ರಾಪ್ತಿಯಾಗಲು ಪ್ರಮುಖಕಾರಣವೆಂದರೆ ಈ ವಿದ್ಯಾಪೀಠಕ್ಕೆ ಲಭಿಸಿದ ವಿದ್ವಾಂಸರು, ಚಟುವಟಿಕೆಯುಳ್ಳ ಹಾಗೂ ಋಷಿಗಳಿಗೆ ಸಮಾನವಾದ ಶಿಕ್ಷಕರು. ಈ ಶಿಕ್ಷಕರನ್ನು ಆಗಿನ ಕಾಲದ ಸೀಸರೊ, ಪ್ಲೀನಿಯವರಂತಹ ಪಾಶ್ಚಾತ್ಯ ಪಂಡಿತರು ಪ್ರಶಂಶಿಸಿದ್ದಾರೆ. ಈ ವಿಶ್ವವಿದ್ಯಾಲಯಕ್ಕೆ ಒಳ್ಳೆಯ ಹೆಸರು ತರುವ ಕೆಲಸವನ್ನು ಚಾಣಕ್ಯ (ಉರ್ಫ) ಕೌಟಿಲ್ಯ ಇವರು ಮಾಡಿದ್ದರು.

ಈ ವಿದ್ಯಾಕೇಂದ್ರದ ಮೇಲೆ ಇರಾನ, ಗ್ರೀಕ, ಶಕ, ಕುಶಾಣ, ಹೂಣರಂತಹ ಪರಕೀಯರು ಸತತವಾಗಿ ಆಘಾತ ಮಾಡಿ ಕ್ರಿಸ್ತ ಶಕೆ ೫೦೦ ರ ಸುಮಾರು ಈ ವಿಶ್ವವಿದ್ಯಾಲಯವನ್ನು ನಾಶಗೊಳಿಸಿದರು.

ಆಧಾರ​ : (ದೈನಿಕ ದೇಶೋನ್ನತಿ, ಅಕೋಲಾ, ೪. ೧೨. ೨೦೦೫)

ಬಾಹ್ಯ ಸಂಪರ್ಕಗಳು

 Explore Taxila with Google Earth  on Global Heritage Network
 Guide to Historic Taxila by Ahmad Hasan Dani in 10 chapters
 "Taxila", by Jona Lendering 
 Map of Gandhara archaeological sites, from the Huntington Collection, Ohio State University (large file)
 Taxila: An Ancient Indian University  by S. Srikanta Sastri
 John Marshall, A guide to Taxila (1918) on Archive.org
 Telapatta Jataka also known as the Takkasila Jataka

ಪಾಕಿಸ್ತಾನ
ಭೃಗು

ಭೃಗು ಪ್ರಾಚೀನ ಭಾರತದ ಸಪ್ತರ್ಷಿಗಳಲ್ಲಿ ಒಬ್ಬನು, ಬ್ರಹ್ಮನು ಸೃಷ್ಟಿಸಿದ ಅನೇಕ ಪ್ರಜಾಪತಿಗಳಲ್ಲಿ ಒಬ್ಬನು, ಭವಿಷ್ಯಸೂಚಕ ಜ್ಯೋತಿಷದ ಮೊದಲ ಸಂಕಲಕ, ಮತ್ತು ತ್ರೇತಾಯುಗದ ಅವಧಿಯಲ್ಲಿ ಬರೆದ ಅತ್ಯುತ್ಕೃಷ್ಟ ಜ್ಯೋತಿಷ ಕೃತಿ ಭೃಗು ಸಂಹಿತಾದ ಲೇಖಕ. ಭೃಗುವನ್ನು ಬ್ರಹ್ಮನ ಮಾನಸಪುತ್ರನೆಂದು ಪರಿಗಣಿಸಲಾಗಿದೆ. ಭೃಗು ಮನುವಿನ ದೇಶಬಾಂಧವ ಮತ್ತು ಅವನ ಕಾಲಕ್ಕೆ ಸೇರಿದವನು.

ಹಿಂದೂ ಋಷಿಗಳು
ಸಭಾ ಪರ್ವ

ಸಭಾ ಪರ್ವ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಎರಡನೆಯದು. ಸಭಾ ಪರ್ವ ೧೦ ಉಪ ಪುಸ್ತಕಗಳು ಮತ್ತು ೮೧ ಅಧ್ಯಾಯಗಳನ್ನು ಹೊಂದಿದೆ. ಸಭಾ ಪರ್ವದ ವಿಮರ್ಶಾತ್ಮಕ ಆವೃತ್ತಿಯು ೯ ಉಪ ಪುಸ್ತಕಗಳು ಹಾಗು ೭೨ ಅಧ್ಯಾಯಗಳನ್ನು ಹೊಂದಿದೆ.

"ಅಸೆಂಬ್ಲಿ ಸಭಾಂಗಣದ ಪುಸ್ತಕ" ಎಂದು ಸಹ ಕರೆಯಲ್ಪಡುವ ಸಭಾ ಪರ್ವ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಎರಡನೆಯದು. ಸಭಾ ಪರ್ವ ಸಂಪ್ರದಾಯದಲ್ಲಿ 10 ಉಪ ಪುಸ್ತಕಗಳು ಮತ್ತು 81 ಅಧ್ಯಾಯಗಳಿವೆ. ಸಭಾ ಪರ್ವತದ ವಿಮರ್ಶಾತ್ಮಕ ಆವೃತ್ತಿ 9 ಉಪ-ಪುಸ್ತಕಗಳು ಮತ್ತು 72 ಅಧ್ಯಾಯಗಳನ್ನು ಹೊಂದಿದೆ.

ಮಾಯಾ ನಿರ್ಮಿಸಿದ ಅರಮನೆ ಮತ್ತು ಅಸೆಂಬ್ಲಿ ಸಭಾಂಗಣದ (ಸಭಾ) ವಿವರಣೆಯೊಂದಿಗೆ ಸಭಾ ಪರ್ವ ಪ್ರಾರಂಭವಾಗುತ್ತದೆ, ಇಂದ್ರಪ್ರಸ್ಥದಲ್ಲಿ. ಪುಸ್ತಕದ ಅಧ್ಯಾಯ 5 ಸಾಮ್ರಾಜ್ಯ ಮತ್ತು ಅದರ ನಾಗರಿಕರಿಗೆ ಸಮೃದ್ಧ, ಸದ್ಗುಣಶೀಲ ಮತ್ತು ಸಂತೋಷವಾಗಿರುವಂತೆ ಅಗತ್ಯವಿರುವ ಆಡಳಿತ ಮತ್ತು ಆಡಳಿತದ ನೂರು ತತ್ವಗಳನ್ನು ರೂಪಿಸುತ್ತದೆ. ಮಧ್ಯಮ ಉಪ-ಪುಸ್ತಕಗಳು ನ್ಯಾಯಾಲಯದಲ್ಲಿ ಜೀವನವನ್ನು ವಿವರಿಸುತ್ತದೆ, ಯುಧಿಷ್ಠರ ರಾಜಸುಸ್ಯ ಯಜ್ಞವು ಪಾಂಡವ ಸಹೋದರರ ಸಾಮ್ರಾಜ್ಯದ ವಿಸ್ತರಣೆಗೆ ಕಾರಣವಾಗುತ್ತದೆ. ಕೊನೆಯ ಎರಡು ಉಪ-ಪುಸ್ತಕಗಳು ಸದ್ಗುಣಶೀಲ ರಾಜ ಯುಧಿಷ್ಠಿರ ಒಂದು ಉಪ ಮತ್ತು ವ್ಯಸನವನ್ನು ವಿವರಿಸುತ್ತದೆ - ಜೂಜಾಟ.ದುಷ್ಟ ಧೃತರಾಷ್ಟ್ರದಿಂದ ಪ್ರೋತ್ಸಾಹಿಸಿದ ಶಕುನಿ, ಯುಧಿಷ್ಠಿರನ್ನು ಅಣಕಿಸುತ್ತಾನೆ ಮತ್ತು ಅವನನ್ನು ಡೈಸ್ ಆಟವಾಗಿ ಪ್ರಚೋದಿಸುತ್ತಾನೆ. ಯುಧಿಷ್ಠಿರ ಎಲ್ಲವನ್ನೂ ಪಣಕ್ಕಿಟ್ಟನು ಮತ್ತು ಆಟವನ್ನು ಕಳೆದುಕೊಳ್ಳುತ್ತಾನೆ, ಇದು ಅಂತಿಮವಾಗಿ ಪಾಂಡವರ ಗಡಿಪಾರುಗಳಿಗೆ ಕಾರಣವಾಗುತ್ತದೆ.

ಮಾನವೀಯತೆಯ ವಿರುದ್ಧ ದುಷ್ಟ ಮತ್ತು ಅಪರಾಧದ ತತ್ವಗಳನ್ನೂ ಸಹ ಈ ಪುಸ್ತಕವು ವಿವರಿಸುತ್ತದೆ, ಸಮಾಜಕ್ಕೆ ದೊಡ್ಡದಾದ ವ್ಯವಸ್ಥಿತ ಅಪರಾಧ ಮತ್ತು ಅನ್ಯಾಯವನ್ನು ಅನುಭವಿಸುತ್ತಿರುವಾಗಲೇ ತಮ್ಮನ್ನು ಹಾನಿಗೊಳಗಾಗದ ವ್ಯಕ್ತಿಗಳು ವರ್ತಿಸಬೇಕು - ಈ ಸಿದ್ಧಾಂತವು ಮಗದದ ಕಥೆಯಲ್ಲಿ ವಿವರಿಸಲ್ಪಟ್ಟಿದೆ, 20 ರಿಂದ 24 ಅಧ್ಯಾಯಗಳು, ಅಲ್ಲಿ ಕೃಷ್ಣನ ಮೂವರು, ಅರುಜ ಮತ್ತು ಭೀಮ್ರ ಜರಾಸಂಧವನ್ನು ಕೊಲ್ಲುತ್ತಾರೆ.

ಮಹಾಭಾರತ
ವನ ಪರ್ವ

ವನ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಮೂರನೆಯದು. ವನ ಪರ್ವ ೨೧ ಉಪ ಪುಸ್ತಕಗಳು ಹಾಗು ೩೨೪ ಅಧ್ಯಾಯಗಳನ್ನು ಹೊಂದಿದೆ. ಇದು ಈ ಮಹಾಕಾವ್ಯದಲ್ಲಿನ ಅತ್ಯಂತ ಉದ್ದನೆಯ ಪುಸ್ತಕಗಳಲ್ಲಿ ಒಂದು.

ಮಹಾಭಾರತ
ಉದ್ಯೋಗ ಪರ್ವ

ಉದ್ಯೋಗ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪರ್ವಗಳಲ್ಲಿ ಐದನೆಯದು. ಉದ್ಯೋಗ ಪರ್ವ ೧೦ ಉಪ ಪರ್ವಗಳು ಹಾಗು ೧೯೮ ಅಧ್ಯಾಯಗಳನ್ನು ಹೊಂದಿದೆ. ಉದ್ಯೋಗ ಪರ್ವವು ಪಾಂಡವರ ವನವಾಸ ಮುಗಿದ ತಕ್ಷಣ ಮತ್ತು ನಂತರದ ಅವಧಿಯನ್ನು ವಿವರಿಸುತ್ತದೆ.

ಮಹಾಭಾರತ
ಭೀಷ್ಮ ಪರ್ವ

ಭೀಷ್ಮ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಆರನೆಯದು. ಭೀಷ್ಮ ಪರ್ವ ೪ ಉಪ ಪುಸ್ತಕಗಳು ಹಾಗು ೧೨೪ ಅಧ್ಯಾಯಗಳನ್ನು ಹೊಂದಿದೆ. ಭೀಷ್ಮ ಪರ್ವವು ೧೮ ದಿನದ ಕುರುಕ್ಷೇತ್ರ ಯುದ್ಧದ ಮೊದಲ ೧೦ ದಿನಗಳು ಮತ್ತು ಅದರ ಪರಿಣಾಮಗಳನ್ನು ವಿವರಿಸುತ್ತದೆ.

ಮಹಾಭಾರತ
ದ್ರೋಣ ಪರ್ವ

ದ್ರೋಣ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಏಳನೆಯದು. ದ್ರೋಣ ಪರ್ವವು ೮ ಉಪ ಪುಸ್ತಕಗಳು ಹಾಗು ೨೦೪ ಅಧ್ಯಾಯಗಳನ್ನು ಹೊಂದಿದೆ. ದ್ರೋಣ ಪರ್ವವು ಕುರುಕ್ಷೇತ್ರ ಯುದ್ಧದ ೧೧ನೇ ದಿನ ಕೌರವ ಮೈತ್ರಿಕೂಟದ ಮಹಾದಂಡನಾಯಕನಾಗಿ ದ್ರೋಣನ ನೇಮಕಾತಿ, ಮುಂದಿನ ನಾಲ್ಕು ದಿನಗಳ ಯುದ್ಧ, ಮತ್ತು ೧೮ ದಿನದ ಯುದ್ಧದ ೧೫ನೇ ದಿನ ದ್ರೋಣನ ಸಾವನ್ನು ವಿವರಿಸುತ್ತದೆ.

ಮಹಾಭಾರತ
ಕರ್ಣ ಪರ್ವ

ಕರ್ಣ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಎಂಟನೆಯದು. ಕರ್ಣ ಪರ್ವ ೯೬ ಅಧ್ಯಾಯಗಳನ್ನು ಹೊಂದಿದೆ. ಕರ್ಣ ಪರ್ವವು ಕೌರವ ಮೈತ್ರಿಕೂಟದ ಮೂರನೇ ಮಹಾದಂಡನಾಯಕನಾಗಿ ಕರ್ಣನ ನೇಮಕಾತಿಯನ್ನು ವಿವರಿಸುತ್ತದೆ.

ಮಹಾಭಾರತ
ಶಲ್ಯ ಪರ್ವ

ಶಲ್ಯ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಒಂಬತ್ತನೆಯದು. ಶಲ್ಯ ಪರ್ವವು ೪ ಉಪ ಪುಸ್ತಕಗಳು ಮತ್ತು ೬೪ ಅಧ್ಯಾಯಗಳನ್ನು ಹೊಂದಿದೆ. ಶಲ್ಯ ಪರ್ವವು ಕುರುಕ್ಷೇತ್ರ ಯುದ್ಧದ ೧೮ನೆಯ ದಿನ ಕೌರವ ಮೈತ್ರಿಕೂಟದ ನಾಲ್ಕನೇ ಮಹಾದಂಡನಾಯಕನಾಗಿ ಶಲ್ಯನ ನೇಮಕಾತಿಯನ್ನು ವಿವರಿಸುತ್ತದೆ.

ಮಹಾಭಾರತ
ವಿಶ್ವೇಶ್ವರಯ್ಯ ರಾಷ್ಟ್ರೀಯ ಸಾಹಿತ್ಯ ಪ್ರಶಸ್ತಿ

ವಿಶ್ವೇಶ್ವರಯ್ಯ ರಾಷ್ಟ್ರೀಯ ಸಾಹಿತ್ಯ ಪ್ರಶಸ್ತಿ ಯನ್ನು ಆಯೋಜಿಸಿದ ಸರ್ ಎಂ. ವಿಶ್ವೇಶ್ವರಯ್ಯ ಇಂಜಿನಿಯರಿಂಗ್ ಪ್ರತಿಷ್ಠಾನ ಟ್ರಸ್ಟ್(ರಿ)ಬೆಂಗಳೂರು. ಪ್ರಕಟಿತ ಕೃತಿಗಳನ್ನು ೨೦೧೩ ರಲ್ಲಿ ಆಹ್ವಾನಿಸಿದ್ದರು. ೨೦೧೪ ರಲ್ಲಿ ಫಲಿತಾಂಶಗಳು ಪ್ರಕಟವಾಗಿವೆ. ಮುಂಬೈನಗರದ ೭ ಸಾಹಿತಿಗಳ ಕೃತಿಗಳು ಪ್ರಶಸ್ತಿಗೆ ಪಾತ್ರವಾಗಿವೆ. ೨೦೧೦-೧೧-೧೨ ಮತ್ತು ೧೩ ಹೀಗೆ ೪ ವರ್ಷಗಳ ಕೃತಿಗಳನ್ನು ಪ್ರಶಸ್ತಿಗೆ ಆಹ್ವಾನಿಸಲಾಗಿತ್ತು. ಈ ಪ್ರಶಸ್ತಿಯು ೩ ಸಾವಿರ ನಗದು ಬಹುಮಾನವನ್ನು ಹೊಂದಿದೆ.

ಬಹುಮಾನಿತರೆಂದು ಘೋಷಿತರಾದ ಸಾಹಿತಿಗಳ ಹೆಸರುಗಳು 
. ಶ್ರೀ ಶ್ರೀನಿವಾಸ ಜೋಕಟ್ಟೆಯವರ 'ಅಂಡರ್ ವರ್ಲ್ಡ್' (ತನಿಖಾ ವಿಭಾಗದಲ್ಲಿ)
. ಡಾ. ಜಿ. ಎನ್. ಉಪಾಧ್ಯ-'ಕರ್ನಾಟಕ ಸಂಸ್ಕೃತಿ ಚಿಂತನೆ'(ಶೋಧನಾ ವಿಭಾಗ)
. ಡಾ. ವಿಶ್ವನಾಥ ಕಾರ್ನಾಡ್- ’ಯಾಜ್ಞ ಸೇನಿ’ ಕಾದಂಬರಿ ವಿಭಾಗ)
. ರತ್ನಾಕರ ಶೆಟ್ಟಿ-’ಮರಾಠಿ ಕಥಾ ಸಂಹಿತ’(ಅನುವಾದ ವಿಭಾಗ)
. ಡಾ. ಜಿ .ಡಿ. ಜೋಶಿ ’ಕನ್ನಡ ಕುಲ ರಸಿಕರು' (ಪರಿಚಯ ವಿಭಾಗ)
. ಡಾ. ಕರುಣಾಕರ ಶೆಟ್ಟಿ-'ವಿಚಾರ ವಿಮರ್ಶೆ'(ವಿಚಾರ ವಿಭಾಗ)
. ಶ್ರೀ ವಿದ್ಯಾಧರ ಮುತಾಲಿಕ ದೇಸಾಯಿ-’ದಾಸಾಮೃತವಾಣಿ-ಒಂದು ಒಳನೋಟ'(ದಾಸ ಸಾಹಿತ್ಯ ವಿಭಾಗದಲ್ಲಿ)

'ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ'ಗೆ ಸುಮಾರು ೪೦೦ ರಷ್ಟು ಕೃತಿಗಳನ್ನು ಪರಿಗಣಿಸಲಾಗಿತ್ತು. ಅವುಗಳಲ್ಲಿ ಚುನಾಯಿತ ೭೫ ಕೃತಿಗಳನ್ನು ತೀರ್ಪುಗಾರರ ಆಯ್ಕೆಗಾಗಿ ನೀಡಲಾಗಿತ್ತು.

ತೀರ್ಪುಗಾರರು
೧. ಕಂ.ನಾಡಿಗ ನಾರಾಯಣ್, ೨. ಡಾ.ವೀರೇಶ್ ಬಳ್ಳಾರಿ, ೩. ನಾಗಲಕ್ಷ್ಮೀ ವೀರೇಶ್, ೪. ಪದ್ಮಾ ಕೃಷ್ಣ ಮೂರ್ತಿ, ೫. ಡಾ. ರಾಜೇಂದ್ರ ಗಡಾದ್, ೬. ಜ್ಯೋತಿ ಲೋನಿ

ಕೃಪೆ :
-’ಕರ್ನಾಟಕ ಮಲ್ಲ’-೧೮-೦೩-೨೦೧೪, ಪು.೪

ವರ್ಗ : ಪ್ರಶಸ್ತಿಗಳು
ಸೌಪ್ತಿಕ ಪರ್ವ

ಸೌಪ್ತಿಕ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹತ್ತನೆಯದು. ಸೌಪ್ತಿಕ ಪರ್ವವು ೨ ಉಪ ಪುಸ್ತಕಗಳು ಮತ್ತು ೧೮ ಅಧ್ಯಾಯಗಳನ್ನು ಹೊಂದಿದೆ. ಸೌಪ್ತಿಕ ಪರ್ವವು ಕುರುಕ್ಷೇತ್ರ ಯುದ್ಧದ ೧೮ನೇ ದಿನದ ನಂತರದ ರಾತ್ರಿ ಕೌರವರಲ್ಲಿ ನಾಲ್ಕು ಬದುಕುಳಿದಿರುವವರ ಪೈಕಿ ಮೂವರಾದ ಅಶ್ವತ್ಥಾಮ, ಕೃತವರ್ಮ ಮತ್ತು ಕೃಪಾಚಾರ್ಯರ ಸೇಡನ್ನು ವಿವರಿಸುತ್ತದೆ.

ಮಹಾಭಾರತ
ಸ್ತ್ರೀ ಪರ್ವ

ಸ್ತ್ರೀ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹನ್ನೊಂದನೆಯದು. ಅದು ನಾಲ್ಕು ಉಪ ಪುಸ್ತಕಗಳು ಹಾಗು ೨೭ ಅಧ್ಯಾಯಗಳನ್ನು ಹೊಂದಿದೆ. ಅದು ಯುದ್ಧದ ಕಾರಣ ಸ್ತ್ರೀಯರ ದುಃಖವನ್ನು ವಿವರಿಸುತ್ತದೆ.

ಮಹಾಭಾರತ
ಶಾಂತಿ ಪರ್ವ

ಶಾಂತಿ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹನ್ನೆರಡನೆಯದು. ಅದು ೩ ಉಪ್ ಪುಸ್ತಕಗಳು ಹಾಗು ೩೬೬ ಅಧ್ಯಾಯಗಳನ್ನು ಹೊಂದಿದೆ. ಅದು ಈ ಮಹಾಕಾವ್ಯದ ೧೮ ಪುಸ್ತಕಗಳಲ್ಲಿ ಅತ್ಯಂತ ಉದ್ದನೆಯ ಪುಸ್ತಕವಾಗಿದೆ.

ಮಹಾಭಾರತ
ಅಶ್ವಮೇಧಿಕ ಪರ್ವ

ಅಶ್ವಮೇಧಿಕ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹದಿನಾಲ್ಕನೆಯದು. ಅದು ೨ ಉಪ ಪುಸ್ತಕಗಳು ಹಾಗು ೯೨ ಅಧ್ಯಾಯಗಳನ್ನು ಹೊಂದಿದೆ. ಅಶ್ವಮೇಧಿಕ ಪರ್ವವು ಕೃಷ್ಣ ಮತ್ತು ವ್ಯಾಸರ ಸಲಹೆಯೊಂದಿಗೆ ಆರಂಭವಾಗುತ್ತದೆ ಮತ್ತು ಇವರು ಯುಧಿಷ್ಠಿರನಿಗೆ ಅಶ್ವಮೇಧ ಸಮಾರಂಭವನ್ನು ಮಾಡಲು ಸೂಚಿಸುತ್ತಾರೆ.

ಮಹಾಭಾರತ
ಆಶ್ರಮವಾಸಿಕ ಪರ್ವ

ಆಶ್ರಮವಾಸಿಕ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹದಿನೈದನೆಯದು. ಅದು ೩ ಉಪ ಪುಸ್ತಕಗಳು ಹಾಗು ೯೨ ಅಧ್ಯಾಯಗಳನ್ನು ಹೊಂದಿದೆ. ಆಶ್ರಮವಾಸಿಕ ಪರ್ವವು ಮಹಾಯುದ್ಧದ ನಂತರ ಯುಧಿಷ್ಠಿರನಿಂದ ೧೫ ವರ್ಷಗಳ ಸಮೃದ್ಧ ಆಳ್ವಿಕೆಯನ್ನು ವಿವರಿಸುತ್ತದೆ.

ಮಹಾಭಾರತ
ಮೌಸಲ ಪರ್ವ

ಮೌಸಲ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹದಿನಾರನೆಯದು. ಅದು ೯ ಅಧ್ಯಾಯಗಳನ್ನು ಹೊಂದಿದೆ. ಅದು ಮಹಾಭಾರತದಲ್ಲಿನ ಮೂರು ಅತ್ಯಂತ ಚಿಕ್ಕ ಪುಸ್ತಕಗಳಲ್ಲಿ ಒಂದು.

ಮಹಾಭಾರತ
ಯದು

ಯದು ಋಗ್ವೇದದಲ್ಲಿ ಉಲ್ಲೇಖಿಸಲಾಗಿರುವ ಐದು ಇಂಡೋ ಆರ್ಯನ್ ಬುಡಕಟ್ಟುಗಳಲ್ಲಿ (ಪಂಚಜನ, ಪಂಚಕೃಷ್ಟ್ಯ, ಪಂಚಮಾನುಷ) ಒಂದು. ಹಿಂದೂ ಮಹಾಕಾವ್ಯ ಮಹಾಭಾರತ, ಹರಿವಂಶ, ಮತ್ತು ಪುರಾಣಗಳು ಯದುವನ್ನು ರಾಜ ಯಯಾತಿ ಮತ್ತು ಅವನ ರಾಣಿ ದೇವಯಾನಿಯ ಹಿರಿಯ ಮಗನೆಂದು ಉಲ್ಲೇಖಿಸುತ್ತವೆ. ರಾಜ ಯಯಾತಿಯ ರಾಜಕುಮಾರ ಯದುವು ಆತ್ಮಗೌರವವಿರುವ ಮತ್ತು ಬಹಳ ದೃಢ ಆಡಳಿತಗಾರನಾಗಿದ್ದನು.

ಋಗ್ವೇದಿಕ ಬುಡಕಟ್ಟುಗಳು
ವೇದಗಳು
ಮಹಾಪ್ರಸ್ಥಾನಿಕ ಪರ್ವ

ಮಹಾಪ್ರಸ್ಥಾನಿಕ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಹದಿನೇಳನೆಯದು. ಅದು ೩ ಅಧ್ಯಾಯಗಳನ್ನು ಹೊಂದಿದೆ. ಅದು ಈ ಮಹಾಕಾವ್ಯದಲ್ಲಿನ ಅತ್ಯಂತ ಚಿಕ್ಕ ಪುಸ್ತಕವಾಗಿದೆ.

ಮಹಾಭಾರತ
ಭಾರತದಲ್ಲಿ ಚಹಾ ಅಥವಾ ಟೀ ಉತ್ಪಾದನೆ

ಭಾರತದಲ್ಲಿ ಚಹಾ ಅಥವಾ ಟೀ ಉತ್ಪಾದನೆ

ಭಾರತದಲ್ಲಿ ಚಹಾ ಇತಿಹಾಸ 
History of tea in India
 ಇತಿಹಾಸಕಾರರ ಪ್ರಕಾರ,ಕ್ರಿ.ಪೂ 200 ರಲ್ಲಿ, ಹ್ಯಾನ್ ಮನೆತನದ ರಾಜ ಜಿಂಗ್ ಹ್ಯಾನ್ ಎನ್ನುವವನು ಚಹಾ ಉಪಯೋಗಿಸುತ್ತಿದ್ದ ದಾಖಲೆಗಳು ಅವನ ಸಮಾಧಿಯಲ್ಲಿ ಸಿಕ್ಕಿವೆ.ಇದರ ಪ್ರಕಾರ ಚಹಾ ಕ್ಕೆ ಕನಿಷ್ಠ 2200 ವರ್ಷಗಳ ಇತಿಹಾಸವಿರುವುದಂತೂ ಸತ್ಯ. ಅಷ್ಟೊಂದು ಹಳೆಯ ಇತಿಹಾಸದ ಚಹಾದ ಮೂಲ ನಾಮಾಂಕಿತದ ಬಗ್ಗೆ ಸರಿಯಾದ ಮಾಹಿತಿ ಸಿಗುತ್ತಿಲ್ಲ. ಇಂದಿನ ಚಹಾ ಎನ್ನುವ ಹೆಸರು ಬಂದದ್ದು ಕ್ರಿ.ಶ ಎಂಟನೇ ಶತಮಾನದೀಚೆಗೆ.
 ಇಷ್ಟೊಂದು ಪ್ರಾಚೀನ ಇತಿಹಾಸವಿರುವ ಚಹಾ ಹದಿಮೂರನೇ ಶತಮಾನದವರೆಗೂ ಕೇವಲ ಎಲೆಗಳನ್ನ ಕುದಿಸಿಕೊಂಡು ಕುಡಿಯುವಲ್ಲಿಗೆ ಮಾತ್ರ ಸೀಮಿತವಾಗಿತ್ತು. ಹದಿಮೂರನೇ ಶತಮಾದೀಚೆ ಚಹಾದ ಬೇರೆ ಬೇರೆ ವಿಧಾನಗಳು ಅಭಿವೃದ್ಧಿ ಯಾದದ್ದು.
ಎರಡೂವರೆ ಸಾವಿರ ವರ್ಷಗಳ ಹಿಂದೆ ಹುಟ್ಟಿದ ಅವತಾರ ಪುರುಷ ಗೌತಮ ಬುದ್ಧ ಮೊಟ್ಟ ಮೊದಲ ಬಾರಿ ಚಹಾ ಸೇವಿಸಿದನೆಂಬ ಒಂದು ಉಲ್ಲೇಖ ಇದೆ.
 ಕೆಮಿಲಿಯಾ ಸಿನೆನ್ಸಿಸ್ ಎನ್ನುವ ಕಾಡು ಗಿಡದ ಪೇಯವನ್ನ ಶಕ್ತಿವರ್ಧನೆಗಾಗಿ ಔಷಧ ರೂಪವಾಗಿ ನಮ್ಮ ಆಯುರ್ವೇದದಲ್ಲಿ ಕೊಡುತ್ತಿದ್ದರು ಎನ್ನುವ ಉಲ್ಲೆಖ ಕೂಡಾ ಇದೆ.
 ಆದರೆ ಇತಿಹಾಸದ ಉಲ್ಲೇಖದ ಪ್ರಕಾರ ಹದಿನೆಂಟನೇ ಶತಮಾನದಲ್ಲಿ ಚೈನಾದ ಚಹಾ ಬೆಳೆಯ ಪ್ರಾಬಲ್ಯವನ್ನ ಮೆಟ್ಟಿ ನಿಲ್ಲಲು ಈಸ್ಟ್ ಇಂಡಿಯಾ ಕಂಪನಿಯು ಭಾರತದ ಆಸ್ಸಾಂ ಕಣಿವೆಗಳಲ್ಲಿ ಚಹಾದ ಕೃಷಿಯನ್ನ ವಾಣಿಜ್ಯದ ದೃಷ್ಟಿಯಿಂದ ಆರಂಭಿಸಿದ್ದು ಅಧಿಕೃತವಾಗಿ ಚಹಾ ಭಾರತ ಪ್ರವೇಶಿಸಿದೆ.

ಚಹಾ ಉತ್ಪಾದನೆ 
೨೦೧೪ರಲ್ಲಿ ಚಹಾಉತ್ಫಾದನೆಯಲ್ಲಿ ಕುಸಿತ -ಒಟ್ಟಾರೆ ಚಹಾ ಉತ್ಪಾದನೆ ಶೇ 6ರಷ್ಟು ಕುಸಿತ ಕಂಡಿದೆ
೨೦೧೪ ರಲ್ಲಿ ಜನವರಿ ಯವರೆಗೆ ಉತ್ಪಾದನೆ -೨೦೬.೩೦ ಲಕ್ಷ ಕಿಲೋಗ್ರಾಂ(206.30 ಲಕ್ಷ ಕೆ.ಜಿ)
೨೦೧೩ ರಲ್ಲಿ ಜನವರಿ ಯವರೆಗೆ ಉತ್ಪಾದನೆ -೨೧೯.೨೦ ಲಕ್ಷ ಕಿಲೋಗ್ರಾಂ(219.20 ಲಕ್ಷ ಕೆ.ಜಿ )
ದಕ್ಷಿಣ ಭಾರತ
೨೦೧೩ ರಲ್ಲಿ ಕರ್ನಾಟಕ, ತಮಿಳುನಾಡು, ಕೇರಳ ದಲ್ಲಿ ಜನವರಿಯಲ್ಲಿ ಒಟ್ಟು 192.10 ಲಕ್ಷ ಕೆ.ಜಿ ಲಕ್ಷ ಉತ್ಪಾದನೆ
೨೦೧೪ ರಲ್ಲಿ ಕರ್ನಾಟಕ, ತಮಿಳುನಾಡು, ಕೇರಳ ದಲ್ಲಿ ಜನವರಿಯಲ್ಲಿ ಒಟ್ಟು 167.90 ಲಕ್ಷ ಉತ್ಪಾದನೆ

ಭಾರತದ ಚಹಾ ರಫ್ತು 
೨೦೧೪ ಏಪ್ರಿಲ್‌, ಫೆಬ್ರುವರಿ ಅವಧಿಯಲ್ಲಿ ಚಹಾ ರಫ್ತು ಶೇ 13.24 ರಷ್ಟು ಕುಸಿತ ಕಂಡಿದೆ. ಕೇವಲ 69.56 ಕೋಟಿ ಡಾಲರ್ (ರೂ.4313 ಕೋಟಿ) 
೨೦೧೩( 2013) -ಹಿಂದಿನ ವರ್ಷದ ಇದೇ ಅವಧಿಯಲ್ಲಿ 80.18 ಕೋಟಿ ಡಾಲರ್‌ (₨5212 ಕೋಟಿ) ಬೆಲೆಯ ಚಹಾಪುಡಿ ವಿವಿಧ ದೇಶಗಳಿಗೆ  ರವಾನೆ ಆಗಿತ್ತು.
ಯುನೈಟೆಡ್‌ ಕಿಂಗ್ಡಂ, ಇರಾಕ್‌ ಮತ್ತು ಯುನೈಟೆಡ್‌ ಅರಬ್‌ ಎಮಿ ರೇಟ್ಸ್‌ ದೇಶಗಳು ಭಾರತದ ಚಹಾಕ್ಕೆ ಮುಖ್ಯ ಮಾರುಕಟ್ಟೆಗಳಾಗಿವೆ. ಈ ಮಧ್ಯೆ, ಪಾಕಿಸ್ತಾನ, ಇರಾನ್‌ ಮತ್ತು ರಷ್ಯಾದಿಂದಲೂ ಭಾರತದ ಚಹಾಕ್ಕೆ ಬೇಡಿಕೆ ಹೆಚ್ಚುತ್ತಿದೆ. ಪಾಕಿಸ್ತಾನದಲ್ಲಿ ವಾರ್ಷಿಕ 22 ಕೋಟಿ ಕೆ.ಜಿ ಚಹಾಪುಡಿ ಬಳಕೆಯಾಗುತ್ತಿದ್ದು, ಭಾರತದಿಂದ 2013ರಲ್ಲಿ 2.50 ಕೋಟಿ ಕೆ.ಜಿ ಆಮದು ಮಾಡಿಕೊಂಡಿದೆ. ಎಂದು ಕೇಂದ್ರ ವಾಣಿಜ್ಯ ಸಚಿವಾಲಯದ ಅಂಕಿ ಅಂಶಗಳು ತಿಳಿಸಿವೆ

ಚಹಾ ಉತ್ಪಾದನೆ 
೨೦೧೧-೧೨/2011-12  --೧೦೯೯.೪೬/1099.46  ದಶಲಕ್ಷ-ಕೆ.ಜಿ.
೨೦೧೨-೧೩/2012-13--೧೦೭೩.೯೩/1073.93  ದಶಲಕ್ಷ-ಕೆ.ಜಿ.
೨೦೧೩-೧೪/2013-14--೧೨,೨೪೪/12,244 ದಶಲಕ್ಷ-ಕೆ.ಜಿ
2013-14-ರಲ್ಲಿ
ಪಶ್ಚಿಮ ಬಂಗಾಳ ಮತ್ತು ಅಸ್ಸಾಂ ನಲ್ಲಿ ಶೇ.೬.೫೨ ರಷ್ಟು ಏರಿಕೆ ಕಂಡಿದೆ.
ತಮಿಳುನಾಡು, ಕೇರಳ, ಕರ್ನಾಟಕದಲ್ಲಿ ಶೇ. ೧೩ ರಷ್ಟು ಹೆಚ್ಚದೆ.

ನೋಡಿ 
ಚಹಾ

ಉಲ್ಲೇಖ
ಬೆಳೆಗಳು
ಪಾನೀಯಗಳು
ಭಾರತದ ರಪ್ತುಗಳು
ಭಾರತದ ಅಮದು ರಪ್ತುಗಳು
ಸ್ವರ್ಗಾರೋಹಣ ಪರ್ವ

ಸ್ವರ್ಗಾರೋಹಣ ಪರ್ವ ಭಾರತೀಯ ಮಹಾಕಾವ್ಯ ಮಹಾಭಾರತದ ಹದಿನೆಂಟು ಪುಸ್ತಕಗಳಲ್ಲಿ ಕೊನೆಯದು. ಅದು ೫ ಅಧ್ಯಾಯಗಳನ್ನು ಹೊಂದಿದೆ. ಅದು ಮಹಾಭಾರತದಲ್ಲಿನ ಅತ್ಯಂತ ಚಿಕ್ಕ ಪುಸ್ತಕಗಳಲ್ಲಿ ಒಂದು.

ಮಹಾಭಾರತ
ಹರಿವಂಶ

ಹರಿವಂಶ ಸಂಸ್ಕೃತ ಸಾಹಿತ್ಯದ ಒಂದು ಪ್ರಮುಖ ಕೃತಿ, ಮತ್ತು ಬಹುತೇಕ ಅನುಷ್ಟುಭ್ ಛಂದಸ್ಸಿನಲ್ಲಿ ೧೬,೩೭೪ ಶ್ಲೋಕಗಳನ್ನು ಹೊಂದಿದೆ. ಈ ಪಠ್ಯವನ್ನು ಹರಿವಂಶ ಪುರಾಣವೆಂದೂ ಕರೆಯಲಾಗುತ್ತದೆ. ಈ ಪಠ್ಯವು ಮಹಾಭಾರತಕ್ಕೆ ಖಿಲ (ಅನುಬಂಧ) ಎಂದು ನಂಬಲಾಗಿದೆ ಮತ್ತು ಸಾಂಪ್ರದಾಯಿಕವಾಗಿ ವೇದವ್ಯಾಸರಿಗೆ ಆರೋಪಿಸಲಾಗಿದೆ.

ಮಹಾಭಾರತ
ಉಳಿದವರು ಕಂಡಂತೆ (ಚಲನಚಿತ್ರ)

ಉಳಿದವರು ಕಂಡಂತೆ ಒಂದು ಕನ್ನಡ ಚಲನಚಿತ್ರ. ಸಿಂಪಲ್ಲಾಗ್ ಒಂದ್ ಲವ್ ಸ್ಟೋರಿ ಚಿತ್ರದಿಂದ ಪ್ರಸಿದ್ದಿಯಾಗಿರುವ ರಕ್ಷಿತ್ ಶೆಟ್ಟಿಯವರ ಪ್ರಥಮ ನಿರ್ದೇಶನದ ಈ ಚಿತ್ರದಲ್ಲಿ,ತಾರಾ, ಕಿಶೋರ್,ಯಜ್ನ ಶೆಟ್ಟಿ ಹಾಗೂ ರಕ್ಷಿತ್ ಶೆಟ್ಟಿಯವರು ಮುಖ್ಯ ಪಾತ್ರದಲ್ಲಿದ್ದಾರೆ.

ಕಥೆ
ಮಲ್ಪೆ ಊರಿನ ಅಲೆಗಳಿಂದ ಶುರುವಾಗಿ, ಅಲ್ಲಿಯ ಒಂದು ಘಟನೆ ನಡೆದಿರುವ ಬಗ್ಗೆ ಬೇರೆ ಬೇರೆ ಜನರು ಅವರ ದೃಷ್ಟಿಕೋನದಿಂದ ನೋಡುವುದರ ಬಗ್ಗೆ ಈ ಚಿತ್ರ.

ಜನರ ಸ್ವೀಕಾರ
ಟ್ರೈಲರ್ ಬಿಡುಗಡೆಯಾದ ೪೮ ಗಂಟೆಗಳಲ್ಲಿ ಯೂಟ್ಯೂಬ್ನಲ್ಲಿ ೪೪,೬೧೮ ಜನರು ವೀಕ್ಷಿಸಿರುವ ಕನ್ನಡ ಚಿತ್ರರಂಗದಲ್ಲಿ ದಾಖಲೆಯನ್ನು ಈ ಚಿತ್ರ ಮಾಡಿತು. ಜನರು ಚಿತ್ರವನ್ನು ಉತ್ತಮವಾಗಿ ಸ್ವೀಕರಿಸಿದರು. ಟೈಮ್ಸ್ ಆಫ್ ಇಂಡಿಯಾ ಹಾಗು ಡೆಕ್ಕನ್ ಹೆರಾಲ್ಡ್ ೫ಕ್ಕೆ ೩ ಕೊಟ್ಟರು. ಐ.ಎಮ್.ಡಿ.ಬಿಯಲ್ಲಿ ಚಿತ್ರಕ್ಕೆ ೧೦ಕ್ಕೆ ೯.೩ ದಾಖಲಾಯಿತು.
ಸಿಫಿ.ಕಾಮ್ ಚಿತ್ರವನ್ನು ಕನ್ನಡ ಚಿತ್ರರಂಗದಲ್ಲಿ ಒಂದು ವೇವ್ ಆಫ್ ಫ್ರೆಷ್ನೆಸ್ಸ್(ಹೊಸ ತಾಜಾತನವನ್ನು ತರುವ ಚಿತ್ರ) ಎಂದು ಹೊಗಳುತ್ತಾರೆ.

ತಾರಾಗಣ 
 ರಕ್ಷಿತ್ ಶೆಟ್ಟಿ ಪಾತ್ರ ರಿಚ್ಚಿ
 ಕಿಶೋರ್ ಪಾತ್ರ ಮುನ್ನ
 ತಾರಾ ಪಾತ್ರ ರತ್ನಕ್ಕ
 ರಿಷಬ್ ಪಾತ್ರ ರಘು 
 ಅಚ್ಯುತ್ ಕುಮಾರ್ ಪಾತ್ರ ಬಾಲು 
 ಶೀತಲ್  ಪಾತ್ರ ರೆಜಿನಾ
 ಪ್ರಮೋದ್ ಶೆಟ್ಟಿ (ನಟ) ಪಾತ್ರ ದಿನೇಶ
 ಯಜ್ನ ಶೆಟ್ಟಿ ಪಾತ್ರ ಶಾರದ 
 ದಿನೇಶ್ ಮಂಗಳೂರು ಪಾತ್ರ ಶಂಕರ್ ಪೂಜಾರಿ

ಬಿಡುಗಡೆ 
೨೮-೦೩-೨೦೧೪

ಆಕರಗಳು

ಇತರೆ ಮಾಹಿತಿ 

ವರ್ಷ-೨೦೧೪ ಕನ್ನಡಚಿತ್ರಗಳು
ಕನ್ನಡ ಚಲನಚಿತ್ರಗಳು
ಭಾರತದ ಬ್ಯಾಂಕ್ ಠೇವಣಿಗಳು



ಭಾರತದ ಬ್ಯಾಂಕ್ ಠೇವಣಿಗಳು 
ಭಾರತದ ಅರ್ಥ ವ್ಯವಸ್ಥೆ 
ಬ್ಯಾಂಕ್ ಠೇವಣಿಗಳ ಸಂಗ್ರಹ ,೨೦೧೪ ಮಾರ್ಚಿ ಆದಿ ವಾರದಲ್ಲಿ ರೂ. ೭೬. ೯೨ ಲಕ್ಷ ಕೋಟಿಗಳಿದ್ದು , ಹಿಂದಿನ ವರ್ಷಕ್ಕಿಂತ ೧೫.೫೫ ರಷ್ಟು ಹೆಚ್ಚಾಗಿದೆ. (ಆರ್.ಬಿ.ಐ.ವರದಿ)
ವಾಣಿಜ್ಯ ಬ್ಯಾಂಕುಗಳಲ್ಲಿ   ಠೇವಣಿಗಳ ಸಂಗ್ರಹ ೬೬.೫೭ ಲಕ್ಷ ಕೋಟಿಯಷ್ಟಾಗಿದೆ.
ಸಾಲ ನೀಡಿಕೆಯ ಪ್ರಮಾಣವೂ ಶೇಕಡ ೧೪.೬೫ ವಾರ್ಷಿಕ ಹೆಚ್ಚಾಗಿದೆ.ಈ ವರ್ಷ (೨೦೧೪) ೫೯.೯೭ ಲಕ್ಷಕೋಟಿ ಸಾಲ ನೀಡಲಾಗಿದೆ. ೨೦೧೩ರಲ್ಲಿ ೫೧.೭೮ ಲಕ್ಷ ಕೋಟಿ ಸಾಲ ನೀಡಲಾಗಿತ್ತು . 
ಒಟ್ಟಾರೆ ಈ ವರ್ಷ-೨೦೧೪ ಮಾರ್ಚಿ ಅಂತ್ಯಕ್ಕೆ  ಠೇವನಿ ಸಂಗ್ರಹ ಶೇ.೧೪ ರಷ್ಟು ಮತ್ತು ಸಾಲ ನೀಡಿಕೆ ಶೇ. ೧೫ ರಷ್ಟು ಹೆಚ್ಚಬಹುದೆಂದು ಆರ್. ಬಿ. ಐ. ಹೇಳಿದೆ (ಮುಂಬಯಿ-ಪಿಟಿಐ- ಪ್ರಜಾವಾಣಿ ೨೦-೩-೨೦೧೪.)

ಅನಿವಾಸಿ ಠೇವಣಿಗಳು
ಅನಿವಾಸಿ ಠೇವಣಿಗಳು ಎಂದರೆ ಭಾರತದಿಂದ ವಿದೇಶದಲ್ಲಿ ಹೋಗಿ ನೆಲೆಸಿ ಸಂಪಾದಿಸಿ ಅಲ್ಲಿಂದ ಭಾರತದ ತನ್ನಲ್ಲಿನ ಊರಿನ ಬ್ಯಾಂಕಿನ ಖಾತೆಗೆ ರವಾನಿಸುವ ಹಣವನ್ನು ಅನಿವಾಸಿ ಭಾರತೀಯರ ಠೇವಣಿ ಎನ್ನಬಹುದು. ಪ್ರತಿಯೊಬ್ಬ ಅನಿವಾಸಿ ಭಾರತೀಯನಿಗೆ ಬ್ಯಾಂಕಿನ ಖಾತೆಯು ಬಹುಮುಖ್ಯವಾದುದು. ಅದರಲ್ಲೂ ಬ್ಯಾಂಕಿನ ಖಾತೆಯು ರಾಷ್ಟ್ರೀಕೃತ ಬ್ಯಾಂಕು, ಬಹುರಾಷ್ಟ್ರೀಯ ಸಂಸ್ಥೆಗಳ ಬ್ಯಾಂಕು, ವಿದೇಶೀ ಬ್ಯಾಂಕು ಅಥವಾ ಇನ್ನ್ಯಾವುದೇ ದೊಡ್ಡ ಬ್ಯಾಂಕಾದರೆ ಉತ್ತಮ. ಯಾಕೆಂದರೆ ವಿದೇಶೀ ವ್ಯವಹಾರಗಳಿಗೆ ಭಾರತೀಯ ರಿಸರ್ವ್ ಬ್ಯಾಂಕ್‍ನ ಅನುಮತಿಯಿಲ್ಲದೆ ಭಾರತದಲ್ಲಿರುವ ಯಾವುದೇ ಬ್ಯಾಂಕು ವಿದೇಶೀ ವಿನಿಮಯ ವ್ಯವಹಾರವನ್ನು ನಡೆಸುವಂತಿಲ್ಲ.

ಯಾವುದೇ ವ್ಯಕ್ತಿ, ಸಂಸ್ಥೆಗೆ ಹಲವಾರು ಉದ್ದೇಶಗಳಿಗೆ ಹಣ ಬೇಕೇ ಬೇಕು. ಹಣ ಇದ್ದಷ್ಟೂ ವ್ಯವಹಾರದಲ್ಲಿ ದೃಢತೆ, ಆತ್ಮ ವಿಶ್ವಾಸವಿರುತ್ತದೆ. ಅದೇ ರೀತಿ ಸರ್ಕಾರಕ್ಕೂ ಹಣದ ಅವಶ್ಯಕತೆ ಇದೆ. ದೇಶೀಯ ಯೋಜನೆ, ವೆಚ್ಚ, ಸಹಾಯಗಳಿಗೆ ಹಾಗು ವಿದೇಶಿ ವ್ಯವಹಾರಗಳಿಗೆ ಹಣ ಬೇಕು. ದೇಶೀಯದಾದರೆ ರೂಪಾಯಿಯ ಚಲಾವಣೆ ಇದೆ. ವಿದೇಶದಲ್ಲಿ ನಮ್ಮ ರುಪಾಯಿ ವ್ಯವಹಾರಕ್ಕೆ ಚಲಾವಣೆಗೆ ಬರುವುದಿಲ್ಲ. ಅದಕ್ಕಾಗಿ ವಿದೇಶೀ ಹಣ ಬೇಕು. ಅದರಲ್ಲೂ ಜಗತ್ತಿನಲ್ಲಿ ಹೆಚ್ಚಿನ ಮಾನ್ಯತೆ ಪಡೆದಿರುವಂತಹ ಕರೆನ್ಸಿಗಳಾದರೆ ಜಗತ್ತಿನ ಮಾರುಕಟ್ಟೆಯಲ್ಲಿ ವ್ಯವಹಾರಕ್ಕೆ ಉತ್ತಮ. ಹೀಗಾಗಿ ನಮ್ಮ ದೇಶವು ವಿದೇಶೀ ಕರೆನ್ಸಿಯ ಸಂಪಾದನೆಗೆ ಹೆಚ್ಚು ಒತ್ತು ಕೊಟ್ಟಿದೆ. ದೇಶವು ವಿದೇಶಿ ಕರೆನ್ಸಿ ಎಷ್ಟು ಸಂಗ್ರಹಿಸಿದೆಯೋ ಅಷ್ಟು ಜಾಗತಿಕ ಮಾರುಕಟ್ಟೆಯಲ್ಲಿ ವ್ಯವಹಾರಗಳು, ಸಾಲಪಾವತಿ, ಮೊದಲಾದವುಗಳಿಗೆ ಸುಲಭ. ಇದನ್ನು ವಿದೇಶಿ ವಿನಿಮಯ ಮೀಸಲು ನಿಧಿ ಎನ್ನುತ್ತಾರೆ. ಅನಿವಾಸಿ ಭಾರತೀಯರಿಂದ ಹೀಗೆ ಹರಿದು ಬರುವ ಹಣವು ದೇಶದ ವಿದೇಶೀ ಹಣದ ಬಲವನ್ನು ಹೆಚ್ಚಿಸುತ್ತದೆ. ಹೀಗಾಗಿ ಅನಿವಾಸಿಗಳಿಗೆ ಹೆಚ್ಚಿನ ಪ್ರೋತ್ಸಾಹ, ರಿಯಾಯಿತಿ, ನೀಡಿ ಹೆಚ್ಚು ರವಾನಿಸಲು ಸರ್ಕಾರ ಪ್ರೇರೇಪಿಸುತ್ತದೆ. ಹೀಗಾಗಿ ಅನಿವಾಸಿ ಠೇವಣಿಗಳಿಗೆ ಹೆಚ್ಚಿನ ಆದ್ಯತೆ ಉಂಟು.

ನೋಡಿ 
ಚರ್ಚೆ
ಭಾರತದ ಆರ್ಥಿಕ ವ್ಯವಸ್ಥೆ
ಭಾರತ

ಭಾರತ
ಭಾರತದ ಅರ್ಥ ವ್ಯವಸ್ಥೆ
ಅಂತರಜಾಲ ಸಿನೆಮಾ ದತ್ತಸಂಚಯ

ಐ ಎಮ್ ಡಿ ಬಿ (ಇಂಟರ್ನೆಟ್ ಮೂವಿ ಡೇಟಾಬೇಸ್) (ಅಂತರಜಾಲ ಸಿನೆಮಾ ದತ್ತಸಂಚಯ).ಇದು ಬಹಳ ಜನಪ್ರಿಯವಾಗಿರುವ ಅಂತಾರಾಷ್ಟ್ರೀಯ ಚಲನಚಿತ್ರ, ದೂರದರ್ಶನ ಕಾರ್ಯಕ್ರಮಗಳು, ವೀಡಿಯೋ ಆಟಗಳು ಹಾಗೂ ಪ್ರಖ್ಯಾತ (ಚಿತ್ರೋದ್ಯಮದ) ವ್ಯಕ್ತಿಗಳ ಹಾಗೂ ಪಾತ್ರಗಳ ಮಾಹಿತಿಯನ್ನೊಳಗೊಂಡ ಅಂತರಜಾಲ ದತ್ತಾಂಶ ಸಂಗ್ರಹ ಜಾಲತಾಣ. ಇದು ೧೭ ಅಕ್ಟೊಬರ್ ೧೯೯೦ ರಂದು ಪ್ರಾರಂಭಗೊಂಡಿತು.

ಈ ಜಾಲತಾಣದಲ್ಲಿ  ಯಾವುದೇ ಚಲನಚಿತ್ರದ ಬಗ್ಗೆ (ಪ್ರಮುಖವಾಗಿ ಆಂಗ್ಲ ಭಾಷೆಯ) ಸಂಪೂರ್ಣ ಮಾಹಿತಿ ಲಭ್ಯವಾಗುತ್ತದೆ. ಉದಾಹರಣೆಗೆ  ಚಲನಚಿತ್ರಗಳ ವಿಮರ್ಶೆ, ಕಥಾ ಸಾರಾಂಶ ಹಾಗೂ ಅಂಕ (ರೇಟಿಂಗ್) ಕೊಡಲಾಗಿರುತ್ತದೆ.
ಅಲ್ಲದೇ ಇದರಲ್ಲಿ ಅತ್ಯುತ್ತಮ ೨೫೦ ಚಲನಚಿತ್ರಗಳ ಪಟ್ಟಿಯೂ ಇದೆ.

ಈ ಜಾಲತಾಣದಲ್ಲಿ ಹಲವಾರು ಹಿಂದಿ ಹಾಗೂ ಇತರೆ ಭಾರತೀಯ ಭಾಷೆಗಳ (ಕನ್ನಡವನ್ನು ಒಳಗೊಂಡು) ಚಲನಚಿತ್ರಗಳ ಮಾಹಿತಿಯೂ ಇದೆ. ಬಳಕೆದಾರರು ಸುಮಾರು ಆರು ಸಾವಿರ ದೂರದರ್ಶಣದಲ್ಲಿ ಬರು ವ ಕಾರ್ಯಕ್ರಮಗಳನ್ನು ವೀಕ್ಷಿಸಬಹುದು.ಚಲನಚಿತ್ರ ಪ್ರಿಯರಿಗೆ ಇದೊಂದು ಉತ್ತಮ ಮಾಹಿತಿಪೂರ್ಣ ಅಂತರಜಾಲ ತಾಣ.

ಆಧಾರ 
 https://en.wikipedia.org/wiki/IMDB
 http://www.imdb.com/
 http://www.imdb.com/chart/top?ref_=nv_ch_250_4

ಉಲ್ಲೇಖಗಳು

ಅಂತರ ಜಾಲ ತಾಣಗಳು
ಸಿಂಪಲ್ಲಾಗ್ ಒಂದ್ ಲವ್ ಸ್ಟೋರಿ (ಚಲನಚಿತ್ರ)

ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ (ಅಥವಾ ಸಿಂಪಲ್ಲಾಗ್ ಒಂದ್ ಲವ್ ಸ್ಟೋರಿ) ಸುನಿ ಬರೆದು ನಿರ್ದೇಶಿಸಿದ 2013 ರ  ಕನ್ನಡ ಪ್ರಣಯ ಹಾಸ್ಯ ಚಲನಚಿತ್ರವಾಗಿದೆ ಮತ್ತು ರಕ್ಷಿತ್ ಶೆಟ್ಟಿ ಮತ್ತು ಶ್ವೇತಾ ಶ್ರೀವಾತ್ಸವ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವನ್ನು 2018 ರಲ್ಲಿ ತರುಣ್ ಮತ್ತು ಓವಿಯಾ ಅಭಿನಯದ ಇದಿ ನಾ ಲವ್ ಸ್ಟೋರಿ ಎಂದು ತೆಲುಗಿನಲ್ಲಿ ರೀಮೇಕ್ ಮಾಡಲಾಯಿತು.

ಪಾತ್ರವರ್ಗ 

 ಕುಶಾಲ್ ಆಗಿ ರಕ್ಷಿತ್ ಶೆಟ್ಟಿ
 ಕುಶಿಯಾಗಿ ಶ್ವೇತಾ ಶ್ರೀವಾತ್ಸವ್
 ರಚನಾ ಪಾತ್ರದಲ್ಲಿ RJ ರಚನಾ
 ಡಾ.ಇತಿಹಾಸಿನಿಯಾಗಿ ಅನುಷಾ ರಾವ್
 ಶ್ರೀನಗರ ಕಿಟ್ಟಿ ಲವ್ ಗುರು ಪಾತ್ರದಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ
 ಕುಶಾಲ್ ಅವರ ಉಪನ್ಯಾಸಕರಾಗಿ ಲಾ ನರೇಂದ್ರ ಬಾಬು ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ
 ಸಂದೀಪ್
 ವಿಜೇತ್
 ಶಿವಾನಿ
 ವರ್ಷಾ
 ಆರ್ ಜೆ ಪ್ರದೀಪ್

ನಿರ್ಮಾಣ 
ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ ತನ್ನ ಟ್ರೇಲರ್‌ನಿಂದ ಸಾಕಷ್ಟು ಬಜ್ ಅನ್ನು ಸೃಷ್ಟಿಸಿದೆ, ಅಲ್ಲಿ ಅದು ಕೇವಲ 3 ದಿನಗಳಲ್ಲಿ 100 ಸಾವಿರಕ್ಕೂ ಹೆಚ್ಚು ವೀಕ್ಷಣೆಗಳನ್ನು ದಾಟಿದೆ. ಟ್ರೇಲರ್ ಕನ್ನಡ ಸಿನಿ ಪ್ರೇಕ್ಷಕರಲ್ಲಿ ಸಾಕಷ್ಟು ಹೈಪ್ ಮತ್ತು ಕುತೂಹಲವನ್ನು ಹುಟ್ಟುಹಾಕಿತು, ಅದರಲ್ಲಿ ಸಂಭಾಷಣೆಗಳು ಪ್ರೇಕ್ಷಕರ ಚರ್ಚೆಯ ವಿಷಯವಾಗಿ ಮಾರ್ಪಟ್ಟವು.

ಚಿತ್ರೀಕರಣ 
ಚಿತ್ರವು ಮುಖ್ಯವಾಗಿ ನಾಯಕ ಮತ್ತು ನಾಯಕಿ ಎಂಬ ಎರಡು ಪಾತ್ರಗಳ ಸುತ್ತ ಸುತ್ತುತ್ತದೆ ಮತ್ತು ಆದ್ದರಿಂದ ಚಿತ್ರದಲ್ಲಿ ಹೆಚ್ಚು ಪಾತ್ರಗಳನ್ನು ನೋಡಲಾಗುವುದಿಲ್ಲ. ಈ ಚಿತ್ರವನ್ನು ಕರ್ನಾಟಕದ ಕೊಡಗು ಜಿಲ್ಲೆಯ ಪೊಲ್ಲಿಬೆಟ್ಟದಲ್ಲಿ ಮತ್ತು ಮಡಿಕೇರಿ ಮತ್ತು ಚಿಕ್ಕಮಗಳೂರು ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಮಳೆಗಾಲದಲ್ಲಿ ವ್ಯಾಪಕವಾಗಿ ಚಿತ್ರೀಕರಿಸಲಾಗಿದೆ ಮತ್ತು ಪ್ರಕೃತಿಯನ್ನು ಅದ್ದೂರಿಯಾಗಿ ಸೆರೆಹಿಡಿಯಲು ವಿಶೇಷ ಕ್ಯಾಮೆರಾವನ್ನು ಬಳಸಲಾಗಿದೆ.

ವಿಮರ್ಶೆಗಳು

ಹೆಚ್ಚಿನ ಪ್ರಚಾರ ಮತ್ತು ನಿರೀಕ್ಷೆಯೊಂದಿಗೆ ಬಿಡುಗಡೆಯಾದ ಚಿತ್ರವು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಅದ್ಭುತ ಪ್ರತಿಕ್ರಿಯೆಯನ್ನು ಪಡೆಯಿತು. ಚಲನಚಿತ್ರವು ತನ್ನ ಟ್ರೇಲರ್‌ನಿಂದಾದ ನಿರೀಕ್ಷಣೆಯನ್ನು ಉತ್ತಮ ಕಥೆ, ಗಮನಾರ್ಹ ಕ್ಯಾಮೆರಾ ಕೆಲಸ ಮತ್ತು ಸ್ಮರಣೀಯ ಸಂಭಾಷಣೆಗಳೊಂದಿಗೆ ಸಮರ್ಥಿಸಿತು. ಹಾಡುಗಳು ಸಂಗೀತದ ಉತ್ಸಾಹಿಗಳಲ್ಲಿ ಬಹಳಷ್ಟು ಪ್ರಭಾವವನ್ನು ಸೃಷ್ಟಿಸಿದವು, ವಿಶೇಷವಾಗಿ "ಬಾನಲಿ ಬದಲಾಗೋ" ಹಾಡು ಅದರ ಅದ್ದೂರಿ ಚಿತ್ರೀಕರಣ ಮತ್ತು ಮಧುರತೆಕ್ಕೆ ಹೆಸರುವಾಸಿಯಾಗಿದೆ. ರೀಡಿಫ್ ಚಲನಚಿತ್ರಕ್ಕೆ 4/5 ಅನ್ನು ನೀಡಿತು ಮತ್ತು "ಸಿಂಪಲ್ ಆಗಿ ಒಂದ್ ಲವ್ ಸ್ಟೋರಿ ನಿರೂಪಣೆ ಮತ್ತು ಸಂಭಾಷಣೆಗಳಲ್ಲಿನ ತಾಜಾತನಕ್ಕಾಗಿ ಪ್ರೀತಿಯಲ್ಲಿರುವ ಎಲ್ಲರೂ ನೋಡಲೇಬೇಕಾದ ಚಿತ್ರವಾಗಿದೆ" ಎಂದು ತೀರ್ಮಾನಿಸಿದರು. ಚಲನಚಿತ್ರವು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಹೊಸ ಮಾನದಂಡಗಳನ್ನು ಸ್ಥಾಪಿಸಿದೆ, ಅಲ್ಲಿ ಹಾಸ್ಯದ ಸಂಭಾಷಣೆಗಳು ಕೇಂದ್ರ ಹಂತವನ್ನು ತೆಗೆದುಕೊಳ್ಳುತ್ತವೆ ಮತ್ತು ಚಲನಚಿತ್ರವನ್ನು ಮುಂದಕ್ಕೆ ಕೊಂಡೊಯ್ಯುತ್ತವೆ. ಅದರ ತಯಾರಿಕೆ, ನಿರೂಪಣೆ ಅಥವಾ ತಾಂತ್ರಿಕ ಅಂಶಗಳಿಂದ  ಇದು ಕನ್ನಡ ಚಲನಚಿತ್ರೋದ್ಯಮದಲ್ಲಿನ    ಬದಲಾವಣೆಗಳ ಮೈಲಿಗಲ್ಲುಗಳಲ್ಲಿ ಒಂದಾಗಿದೆ,

ಚಿತ್ರಸಂಗೀತ 
ಭರತ್ ಬಿ. ಜೆ. ಚಿತ್ರ ಮತ್ತು ಧ್ವನಿಮುದ್ರಿಕೆಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ. ಧ್ವನಿಮುದ್ರಿಕೆಯು 9 ಹಾಡುಗಳನ್ನು ಹೊಂದಿದೆ.

ಪ್ರಶಸ್ತಿಗಳು 

 61ನೇ ಫಿಲ್ಮ್‌ಫೇರ್ ಅವಾರ್ಡ್ಸ್ ಸೌತ್

ಗೆದ್ದಿತು'

 ಅತ್ಯುತ್ತಮ ಗೀತರಚನೆಕಾರ - ಸಿದ್ದು ಕೋಡಿಪುರ - "ಬಾನಲಿ ಬದಲಾಗೋ"
 ಅತ್ಯುತ್ತಮ ಹಿನ್ನೆಲೆ ಗಾಯಕಿ - ಮಹಿಳೆ - ಸೌಮ್ಯ ರಾವ್ - "ಕರಗಿದ ಬಾನಿನಲ್ಲಿ"

ನಾಮನಿರ್ದೇಶಿತ'

 ಅತ್ಯುತ್ತಮ ಚಿತ್ರ
 ಅತ್ಯುತ್ತಮ ನಿರ್ದೇಶಕ - ಸುನಿ
 ಅತ್ಯುತ್ತಮ ನಟಿ - ಶ್ವೇತಾ ಶ್ರೀವಾತ್ಸವ್
 ಅತ್ಯುತ್ತಮ ಸಂಗೀತ ನಿರ್ದೇಶಕ - ಭರತ್ ಬಿ. ಜೆ.
 ಅತ್ಯುತ್ತಮ ಹಿನ್ನೆಲೆ ಗಾಯಕ - ಪುರುಷ - ಸೋನು ನಿಗಮ್ - "ಬಾನಲಿ ಬದಲಾಗೋ"

ಮುಂದುವರಿದ ಭಾಗ 
ಅದೇ ವಿಷಯದ ಅಡಿಯಲ್ಲಿ ಚಿತ್ರವು ಮುಂದುವರಿದ ಭಾಗವನ್ನು ಹೊಂದಿತ್ತು. "ಸಿಂಪಲ್ಲಾಗ್ ಇನ್ನೊಂದ್ ಲವ್ ಸ್ಟೋರಿ" ಎಂದು ಹೆಸರಿಸಲಾಗಿದ್ದು, ಆ ಚಿತ್ರವು ಮಾರ್ಚ್ 2016 ರಲ್ಲಿ ಬಿಡುಗಡೆಯಾಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಪ್ರದರ್ಶನ ನೀಡಿತು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೩ ಕನ್ನಡಚಿತ್ರಗಳು
ಸ್ವಯಂವರ

ಪ್ರಾಚೀನ ಭಾರತದಲ್ಲಿ, ಸ್ವಯಂವರ ವಿವಾಹಯೋಗ್ಯ ವಯಸ್ಸಿನ ಹುಡುಗಿಯು ಕನ್ಯಾರ್ಥಿಗಳ ಪಟ್ಟಿಯಿಂದ ಪತಿಯನ್ನು ಆಯ್ಕೆಮಾಡುವ ಒಂದು ಆಚರಣೆಯಾಗಿತ್ತು. ಈ ಆಚರಣೆಯಲ್ಲಿ, ಹುಡುಗಿಯ ತಂದೆಯು ಒಂದು ಮಂಗಳಕರ ಸಮಯ ಹಾಗು ಸ್ಥಳದಲ್ಲಿ ಸ್ವಯಂವರವನ್ನು ನಡೆಸಲು ನಿರ್ಧರಿಸುತ್ತಾನೆ ಮತ್ತು ಈ ಸುದ್ದಿಯನ್ನು ಹೊರಜಗತ್ತಿಗೆ ಪ್ರಸಾರಮಾಡುತ್ತಾನೆ. ರಾಜರು ಸಾಮಾನ್ಯವಾಗಿ ದೂತರನ್ನು ಹೊರ ನಾಡುಗಳಿಗೆ ಕಳುಹಿಸುತ್ತಿದ್ದರು, ಮತ್ತು ಸ್ಥಳೀಯ ಸಮುದಾಯದಲ್ಲಿ ಸುದ್ದಿಯನ್ನು ಹರಡಲು ಶ್ರೀಸಾಮಾನ್ಯರನ್ನು ವ್ಯವಸ್ಥೆಮಾಡಲಾಗುತ್ತಿತ್ತು.

ಪ್ರಾಚೀನ ಭಾರತ
ನಿಯೋಗ

ನಿಯೋಗ ಒಂದು ಪ್ರಾಚೀನ ಹಿಂದೂ ಸಂಪ್ರದಾಯ ಮತ್ತು ಇದರಲ್ಲಿ ಒಬ್ಬ ಮಹಿಳೆಯು (ಅವಳ ಪತಿಯು ತಂದೆಯಾಗಲು ಅಸಮರ್ಥನಾಗಿದ್ದರೆ ಅಥವಾ ಮಕ್ಕಳಿಲ್ಲದೆ ತೀರಿಕೊಂಡಿದ್ದರೆ) ವಿನಂತಿಸಿಕೊಂಡು ತನಗೆ ಒಂದು ಮಗು ಹೆರಲು ಸಹಾಯಮಾಡಲು ಒಬ್ಬ ವ್ಯಕ್ತಿಯನ್ನು ನೇಮಕ ಮಾಡುತ್ತಿದ್ದಳು. ಈ ಹಿಂದೂ ಸಂಪ್ರದಾಯದ ಪ್ರಕಾರ ನೇಮಕಗೊಂಡ ಪುರುಷನು ಹೆಚ್ಚಾಗಿ ಒಬ್ಬ ಪೂಜ್ಯ ವ್ಯಕ್ತಿಯಾಗಿರುತ್ತಿದ್ದನು. ಈ ಪ್ರಕ್ರಿಯೆಗೆ ಸಂಬಂಧಿಸಿದಂತೆ ವಿವಿಧ ಷರತ್ತುಗಳಿದ್ದವು.

ಹಿಂದೂ ಧರ್ಮದಲ್ಲಿ ಮದುವೆ
ಅಶ್ವಿನಿ ಕುಮಾರರು

ಹಿಂದೂ ಪುರಾಣದಲ್ಲಿ, ಅಶ್ವಿನಿ ಕುಮಾರರು ಇಬ್ಬರು ವೈದಿಕ ದೇವತೆಗಳು, ಋಗ್ವೇದದಲ್ಲಿ ದೈವಿಕ ಅವಳಿ  ಕುದುರೆ ಸವಾರರು, ಮೋಡಗಳ ದೇವತೆ ಹಾಗು ತನ್ನ ವಿವಸ್ವತ ರೂಪದಲ್ಲಿ ಸೂರ್ಯನ ಪತ್ನಿಯಾದ ಸರಣ್ಯುಳ (ವಿಶ್ವಕರ್ಮನ ಪುತ್ರಿ) ಪುತ್ರರಾಗಿದ್ದರು. ಅವರು ಸೂರ್ಯೋದಯ ಹಾಗು ಸೂರ್ಯಾಸ್ತದ ಹೊಳಪನ್ನು ಸಂಕೇತಿಸುತ್ತಾರೆ, ಮತ್ತು ಉದಯದ ಮೊದಲು ಆಕಾಶದಲ್ಲಿ ಸುವರ್ಣ ರಥದಲ್ಲಿ ಕಾಣಿಸಿಕೊಳ್ಳುತ್ತಾರೆ, ಮತ್ತು ಮನುಷ್ಯರಿಗೆ ಸಂಪತ್ತನ್ನು ತರುತ್ತಾರೆ ಹಾಗು ದೌರ್ಭಾಗ್ಯ ಹಾಗು ಅನಾರೋಗ್ಯವನ್ನು ತಪ್ಪಿಸುತ್ತಾರೆ. ಅವರು ದೇವತೆಗಳ ವೈದ್ಯರು ಮತ್ತು ಆಯುರ್ವೇದಿಕ ಶಾಸ್ತ್ರದ ದೇವರು.
ಹಿಂದೂ ದೇವತೆಗಳು
ಕುಂದಾ ರೇಗೆ

ಮೂಲತಃ ಧಾರವಾಡದವರಾದ 'ಕುಂದಾ ರೇಗೆ,' ಯವರು, ಕನ್ನಡ ಮರಾಠಿ, ಕೊಂಕಣಿ ರಂಗಭೂಮಿಯಲ್ಲಿ ತಮ್ಮ ಅಭಿನಯ ಕೌಶಲ್ಯದಿಂದ ಎಲ್ಲರ ಮೆಚ್ಚುಗೆ ಗಳಿಸಿದ್ದ ಪ್ರತಿಭಾವಂತ ಕಲಾವಿದೆ. ೨೭ ವರ್ಷ ಮುಂಬಯಿ ಆಕಾಶವಾಣಿಯ ಕನ್ನಡ ವಿಭಾಗದಲ್ಲಿ ಸತತವಾಗಿ ಪ್ರತಿವಾರವೂ ಅತ್ಯುತ್ತಮ ಕಾರ್ಯಕ್ರಮಗಳನ್ನು ಬಿತ್ತರಿಸಿ, ಮುಂಬಯಿ ರಸಿಕರಿಗೆ ಹತ್ತಿರವಾಗಿದ್ದರು.

ಬಾಲ್ಯ,ಶಿಕ್ಷಣ,ವೃತ್ತಿ ಜೀವನ
ಕುಂದಾರವರು ತಮ್ಮ, ಪ್ರಾಥಮಿಕ ಶಿಕ್ಷಣವನ್ನು ಧಾರವಾಡದಲ್ಲಿ ಮುಗಿಸಿ, ಅನಂತರ ಮರಾಠಿ ಭಾಷೆಯಲ್ಲಿ ಎಸ್. ಎನ್. ಡಿ. ಟಿ. ಕಾಲೇಜ್ ನಿಂದ ಉಚ್ಚ ಶಿಕ್ಷಣ ಗಳಿಸಿದರು. ೧೯೫೪ ರಲ್ಲಿ ಬಾಲಕಲಾವಿದೆಯಾಗಿ ಮುಂಬಯಿ ಆಕಾಶವಾಣಿಯಲ್ಲಿ ಕನ್ನಡ ನಾಟಕಗಳಲ್ಲಿ ಭಾಗವಹಿಸಿದರು. ಪ್ರಸಿದ್ಧ ಲೇಖಕ ನಿರ್ದೇಶಕ ಮತ್ತು ಕಲಾವಿದರಾಗಿದ್ದ ಆರ್. ಡಿ. ಕಾಮತ್ ರೇಗೆ ಯವರ ಅಭಿನಯಕುಶಲ್ಯವನ್ನು ಮೆಚ್ಚಿ ತಮ್ಮ ನಾಟಕಗಳಲ್ಲಿ ಆಯ್ಕೆಮಾಡಿಕೊಂಡರು.

ಆ ನಾಟಕಗಳು
 ತೊಟ್ಟಿಲ್ಲಾ ಬಿಟ್ಟಿಲ್ಲಾ,
 ಗುಟುಕ್,
 ಅಮ್ಮ, 
 ಸಹೋದರಿ,
 ಟಿಪ್ಪುಸುಲ್ತಾನ,
ತೊಟ್ಟಿಲ್ಲಾ ಬಿಟ್ಟಿಲ್ಲ ಎಂಬ ಮೊದಲನಾಟಕದಲ್ಲಿ ಮಾಡಿದ ಪ್ರಧಾನ ಪಾತ್ರ ಅವರಿಗೆ ಅತ್ಯಂತ ಯಶಸ್ಸನ್ನು ತಂದುಕೊಟ್ಟಿತು. ಈ ನಾಟಕದಿಂದ ಪ್ರಸಿದ್ಧರಾದ 'ಕುಂದಾರವರು', ತಮ್ಮ ೧೭ ನೆಯ ವಯಸ್ಸಿನಲ್ಲೇ ಕನ್ನಡ, ಮರಾಠಿ, ಹಿಂದಿ, ತೆಲುಗು, ತಮಿಳು, ಮಲೆಯಾಳಂ ಭಾಷೆಗಳ ಜಾಹಿರಾತುಗಳಿಗೆ ಕಂಠದಾನವೃತ್ತಿಗೆ ಆಯ್ಕೆಯಾದರು. ಕನ್ನಡ, ಮತ್ತು ಮರಾಠಿ ಭಾಷೆಗಳ 'ಫಿಲ್ಮ್ ಡಿವಿಷನ್' ನ ಬೇಕಾದ ವ್ಯಾಖ್ಯಾನಗಳನ್ನು ನೀಡುತ್ತಿದ್ದರು. ಮುಂಬಯಿ ಆಲ್ ಇಂಡಿಯ ರೇಡಿಯೋ ನ ಕನ್ನಡ ವಿಭಾಗದಲ್ಲಿ ತಾವು ಕೆಲಸಮಾಡಿದ ೨೭ ವರ್ಷವೂ, ಪ್ರತಿವಾರವೂ ವಿವಿಧ ಕಾರ್ಯಕ್ರಮಗಳನ್ನು ಆಯೋಜಿಸಿ, ಅತ್ಯಂತ ಯಶಶ್ವಿ ಪ್ರಯೋಗಗಳನ್ನು ಮಾಡಿದ್ದಾರೆ. ನ್ಯಾಷನಲ್ ಅಸೋಸಿಯೇಶನ್ ಗೊಸ್ಕರ ಅಂಧರಿಗಾಗಿ ಸುಮಾರು ೧೫೦ ಕ್ಕಿಂತ ಹೆಚ್ಚು ಕನ್ನಡ ಮರಾಠಿ, ಪಠ್ಯ ಪುಸ್ತಕಗಳ ಮತ್ತು ಕಾದಂಬರಿಗಳ ಧ್ವನಿ ಮುದ್ರಿಕೆಗಳನ್ನು ಬಿಡುಗಡೆ ಗೊಳಿಸಿದ್ದಾರೆ. ಮರಾಠಿ ರಂಗಮಂಚದದ ಸುಪ್ರಸಿದ್ದ ನಿರ್ದೇಶಕರಾಗಿದ್ದ ಅರವಿಂದ ದೇಶಪಾಂಡೆ, ದಾಜಿ ಭಾಟ ವಾಡ್ಕರ್, ಅಮೋಲ್ ಪಾಲೇಕರ್, ಮೊದಲಾದ ಕಲಾವಿದರ ಜೊತೆ ಕೊಂಕಣಿ, ಮತ್ತು ಮರಾಠಿ ನಾಟಕಗಳಲ್ಲಿ ಅಭಿನಯಿಸಿದ ಹೆಗ್ಗಳಿಕೆ ಇವರಿಗೆ ಸಲ್ಲುತ್ತದೆ. ವಿಕಾಸ್ ದೇಸಾಯ್, ಅರುಣಾ ರಾಜೆ, ಹಾಗು ಶ್ಯಾಮ್ ಬೆನೆಗಲ್, ನಿರ್ದೇಶನದಲ್ಲಿ ಹಿಂದಿ ಮತ್ತು ಮರಾಠಿ ಟೆಲಿವಿಶನ್ ಧಾರಾವಾಹಿಗಳಲ್ಲೂ ಅಭಿನಯಿಸಿದ್ದಾರೆ.

ವೆಂಕಟರಾವ್ ತಲಗೇರಿ ನಿರ್ದೇಶನದಲ್ಲಿ 
 ಸತ್ಯಮೇವ ಜಯತೆ, 
 ಪುನರಾಗಮನ,

ಬಿ.ಕೆ.ಜಿ ರಾವ್ ನಿರ್ದೇಶನದಲ್ಲಿ 
 ವೀರ ಯೋಧ,

ಕೆ.ಎಸ್.ಸುಬ್ಬನರಸಿಂಹ ನಿರ್ದೇಶನ
 ಆಶ್ರಯ,
 ಹೀಗಾಗಿರಲಾರದು,
 ಕಾಡುಮಾಡಿದರು ಕೂಡಿನಡೆದರು,

ಕೆ.ಜೆ.ರಾವ್ ನಿರ್ದೇಶನ
 ನಟಸಾಮ್ರಾಟ್,

ಕೆ.ಕೆ.ಸುವರ್ಣರ ನಿರ್ದೇಶನದಲ್ಲಿ 
 ಸಾವಿತ್ರಿ, 
 ಮಹಮ್ಮದ್ ತುಗಲಖ್
 ಅನುರಕ್ತೆ, 
 ಯಯಾತಿ,

ಸದಾನಂದ ಸುವರ್ಣ ನಿರ್ದೇಶನದಲ್ಲಿ 
 ನಲವತ್ತರ ನಲುಗು, ಮತ್ತು ಇನ್ನಿತರ ನಾಟಕಗಳಲ್ಲಿ ಪಾಲ್ಗೊಂಡಿದ್ದರು.

ಪ್ರಶಸ್ತಿ, ಗೌರವಗಳು
 'ಸಾಧನ ಶಿಖರ ಪ್ರಶಸ್ತಿ' ವಿಜೇತೆ.

ಉಲ್ಲೇಖಗಳು

ಮುಂಬಯಿ ಕನ್ನಡಿಗರು
ಆಳ್ವಾಸ್ ಕಾಲೇಜು ಮೂಡುಬಿದಿರೆ

ಆಳ್ವಾಸ್ ಕಾಲೇಜು ದಕ್ಷಿಣ ಕನ್ನಡ ಜಿಲ್ಲೆಯ ಮೂಡುಬಿದಿರೆಯಲ್ಲಿದೆ. ಇದನ್ನು ಆಳ್ವಾಸ್ ಶಿಕ್ಷಣ ಸಂಸ್ಥೆ ನಡೆಸುತ್ತಿದೆ. ಇದರ ಅಧ್ಯಕ್ಷರು ಡಾ. ಎಂ. ಮೋಹನ್ ಆಳ್ವ ಅವರು. ಇದು ೧೯೯೮ರಲ್ಲಿ ಪ್ರಾರಂಭವಾಯಿತು. ಇದರಲ್ಲಿ ಸುಮಾರು ೩೦೦೦ ವಿದ್ಯಾರ್ಥಿಗಳು ಶಿಕ್ಷಣ ಪಡೆಯುತ್ತಿದ್ದಾರೆ. ಆಳ್ವಾಸ್ ಕಾಲೇಜಿನ ಈಗಿನ ಪ್ರಾಂಶುಪಾಲರು ಡಾ, ಕುರಿಯನ್ ಅವರು. ಆಳ್ವಾಸ್ ಶಿಕ್ಷಣ ಸಂಸ್ಥೆ ಈ ಕಾಲೇಜನ್ನು ನಡೆಸುತ್ತಿದೆ. ಈ ಸಂಸ್ಥೆಯು ಸುಮಾರು ೨೦ ಶಿಕ್ಷಣ ಸಂಸ್ಥೆಗಳನ್ನು ನಡೆಸುತ್ತಿದೆ. ಆಳ್ವಾಸ್ ಕಾಲೇಜಿನಲ್ಲಿ ಪದವಿ ಮತ್ತು ಸ್ನಾತಕೋತ್ತರ ಪದವಿಗೋಸ್ಕರ ಶಿಕ್ಷಣ ನಡೆಯುತ್ತಿದೆ. ಆಳ್ವಾಸ್ ಕಾಲೇಜಿನ ಪದವಿ ಮತ್ತು ಸ್ನಾತಕೋತ್ತರ ಪದವಿಗಳು ಮಂಗಳೂರು ವಿಶ್ವವಿದ್ಯಾಲಯದಿಂದ ಮಾನ್ಯತೆ ಪಡೆದಿವೆ. ಪಠ್ಯಕ್ರಮವು ಮಂಗಳುರು ವಿಶ್ವವಿದ್ಯಾಲಯದ್ದಾಗಿದ್ದು ಪರೀಕ್ಷೆಗಳನ್ನು ಮಂಗಳೂರು ವಿಶ್ವವಿದ್ಯಾಲಯವು ನಡೆಸುತ್ತಿದೆ.

ಪದವಿಗಳು

ಬಿ.ಎ.
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
 ಪತ್ರಿಕೋದ್ಯಮ
 ಮನಃಶ್ಶಾಸ್ತ್ರ
 ಇಂಗ್ಲಿಷ್ ಸಾಹಿತ್ಯ
 ಇತಿಹಾಸ
 ರಾಜ್ಯಶಾಸ್ತ್ರ
 ಅರ್ಥಶಾಸ್ತ್ರ
 ಸಮಾಜಶಾಸ್ತ್ರ

ಬಿ.ವಿ.ಎ.
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
 ಚಿತ್ರಕಲೆ
 ಅನ್ವಯಕಲೆ

ಬಿ.ಕಾಂ.
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
ಸಾಮಾನ್ಯ
ಕಂಪ್ಯೂಟರ್
ತೆರಿಗೆ

ಬಿ.ಬಿ.ಎ.
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
ವ್ಯವಹಾರ ನಿರ್ವಹಣೆ

ಬಿ.ಎಸ್.ಸಿ
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
ಮೈಕ್ರೋಬಯಾಲಜಿ
ಜೈವಿಕ ರಸಾಯನಶಾಸ್ತ್ರ (ಬಯೋಕೆಮಿಸ್ಟ್ರಿ)
ರಸಾಯನಶಾಸ್ತ್ರ (ಕೆಮಿಸ್ಟ್ರಿ)
ಬಯೋಟೆಕ್ನೋಲಜಿ
ಭೌತಶಾಸ್ತ್ರ (ಫಿಸಿಕ್ಸ್)
ಗಣಿತ
ಆಹಾರ
ಹೋಟೆಲ್ ಮ್ಯಾನೇಜ್‍ಮೆಂಟ್
ಗಣಕ ವಿಜ್ಞಾನ (ಕಂಪ್ಯೂಟರ್ ಸೈನ್ಸ್)
ಸಂಖ್ಯಾಶಾಸ್ತ್ರ (ಸ್ಟ್ಯಾಟಿಸ್ಟಿಕ್ಸ್)

ಬಿ.ಸಿ.ಎ.
ಕಂಪ್ಯೂಟರ್ ಅಪ್ಲಿಕೇಷನ್

ಬಿ.ಎ.ಎಚ್.ಆರ್.ಡಿ.

ಎಂ.ಎಸ್.ಸಿ
ಈ ಕೋರ್ಸಿನಲ್ಲಿ ಕಲಿಸುವ ವಿಷಯಗಳು-
ಭೌತಶಾಸ್ತ್ರ
ರಸಾಯನಶಾಸ್ತ್ರ
ಗಣಿತ
ಕಂಪ್ಯೂಟರ್
ಬಯೋಟೆಕ್ನೋಲಜಿ
ಅನಲಿಟಿಕಲ್ ಕೆಮಿಸ್ಟ್ರಿ
ಆರ್ಗಾನಿಕ್ ಕೆಮಿಸ್ಟ್ರಿ
ಪ್ರಾಣಿಶಾಸ್ತ್ರ

ಎಂ.ಕಾಂ.
ಸಾಮಾನ್ಯ
ಇನ್ಯೂರೆನ್ಸ್ ಆಂಡ್ ಬ್ಯಾಂಕಿಂಗ್
ಎಚ್. ಆರ್. ಡಿ

ಎಂ.ಎಸ್.ಡಬ್ಲ್ಯು
ಸಮಾಜ ಕಾರ್ಯ

ಎಂ.ಎ.
ಪತ್ರಿಕೋದ್ಯಮ ಮತ್ತು ಸಮೂಹ ಸಂವಹನ
ಇಂಗ್ಲೀಷ್
ಎಕನಾಮಿಕ್ಸ್ (ಅರ್ಥಶಾಸ್ತ್ರ)

ಸಾಧನೆಗಳು
ಆಳ್ವಾಸ್ ಕಾಲೇಜು ಪ್ರಾದೇಶಿಕ ಮತ್ತು ರಾಜ್ಯಮಟ್ಟದ ಹಲವು ಕ್ರೀಡಾಸ್ಫರ್ಧೆಗಳಲ್ಲಿ ಹಾಗೂ ಸಾಂಸ್ಕೃತಿಕ ಕ್ಷೇತ್ರಗಳಲ್ಲಿ ಹಲವಾರು ಸಾಧನೆಗಳನ್ನು ಮಾಡಿದೆ,,.

ಬಾಹ್ಯ ಸಂಪರ್ಕ
 ಕಾಲೇಜಿನ ಜಾಲತಾಣ

ಉಲ್ಲೇಖ

 ಶೈಕ್ಷಣಿಕ ಸಂಸ್ಥೆಗಳು